
Ayera tabata Fernando Frank na su turno pa pidi comunidad un c rayo di speransa’ pa asina 
logra di fmancia tratamento medico den exterior. Y segun su casa hende tabata generoso. E 
suma fmal no ta conoci ainda, pero e meta ta pa yega e 50.000 florin cu ta necesario pa e por 
fmalisa su tratamento. Ayera por mira hopi di Fernando su ex coleganan riba pia pa yuda 
recauda fondo. Su casa ta conta Bon Dia Aruba dicon Fernando ta asina stima. 

Lesa mas riba pagina A2 


5 luga di come cera 



Autoridadnan ta sigui control riba higiena den cushina di 
restaurant y otro luga di come y bebe. Na e ultimo control 
a constata cu e situacion den 5 luga tabata asina grave cu 
mester cera nan. Y a haya 6 trahado ilegal tambe. 

Lesa mas ribapagina A15 


BflZU sin efecto’ 

BAZV no mester tin un efecto riba 
prijs directo, economista Ben Ma- 
rapin ta bisa Bon Dia Aruba. 

Lesa mas riba pagina A6 

Pronostico di Tempo 

Tene cautela riba lama debi na labaderanan 



Bo cadena 
di numbernan 
di suerte ta duna 
e number di awe 

ORANJESTAD - Pronostico di 
tempo ta mustra cu shelo lo ta par- 
cialmente nubla cu chens chikito di 
algun yobida isola. E temperatura 
maximo lo ta 32 grado Celsius y 
temperatura minimo 26 grado Cel- 
sius. 


Biento 

Biento lo ta di direccion oost, y e lo ta 
debil te fresco te diamars. Lo aumenta 
gradualmente te bira fuerte banda di di- 
aranson. 


Condicion di lama: 

Olanan di lama ta biniendo di direccion 
noord-noordoost cu haltura di 3 te 4 
pia. Temperatura di superficie di lama 
29 grado Celsius. Tene cautela pa labad- 
eranan biniendo di noord. □ 


Un rayo di speransapa Fernando Frank 

‘Mi ta stima boso’ 

ORANJESTAD - Un si- 
man a pasa e un otro even- 
to a tuma luga pa recauda 
fondo pa tratamento di 
un persona cu ta sufri di 
un malesa grave. Ayera 
pueblo a duna pa Fernan- 
do Frank, un persona hopi 
conoci den mundo di or- 

ganisa evento. 

Bou nomber di ‘Un rayo di 
speransa’ e evento a tuma 
luga na Piedra Plat Entertain- 
ment Center. “Di 10 or ora 
a cuminsa, hende a cuminsa 
bin.A pesar awa a yobe duro 
y nos a bisa ai ai awe ta keda 
bay yobe.” 

Na palabra ta Evelyn 
Frank, casa di Fernan- 
do, cu ta bisa Bon Dia 
Aruba banda di 3 or 
atardi cu tin hopi in- 
teres di hende. “Nan a 
bin pa koffiemorgen. 

Gaita a cuminsa toca y 
nan a keda sinta. Ham 
di pasco a yega y nan 
a keda sinta y come y 
wardando buleria. Mi 
no por bisa con conten- 
to nos ta cu e dia ta bayendo 
asina. Muchanan ta contento 
bulando tur caminda, pinta 
cara, e hot wheels tabata hopi 
popular y cada ora tin show 
riba e stage. Fernando sa di e 
dia di e evento aki pero e no 
por a imagina cu cos a bira 
asina grandi. Nos a papia cu 
ne awe mainta. Pa Fernando, 
actividad asina ta su cuki. E 
tabata hopi nervioso paso- 
bra siguridad di e muchanan 
mester bay prome. Y miran- 
do cu e no t’ey pa coordina e 
siguridad, e ta hopi nervioso 
y ta puntra ta ken ta coordina 
esaki.” 

Hopi sosten 

Pero sosten ta asina grandi 
cu hasta ex empleadonan di 
dje a bin yuda y e siguridad ta 


den man di un ex trahado cu 
a lanta bou di Fernando pa cu 
e trabou di organisa actividad. 
“Fernando awe ta tumando 
tratamento y mas atardi nan 
lo sigui inform’e con cos ta 
bayendo aki. E ta nervioso 
tambe, pasobra e kier cu lo 
yega e placa cu mester pa e 
por caba su tratamento”, sra 
Frank ta sigui splica. 



Fernando ta na un clinica na 
Miami pa un tratamento al- 
ternativa y esaki AZV no ta 
cubri. E ta den e fase 4 di can- 
cer di pulmon y e malesa a ex- 
tende pa otro organo tambe. 
Segun su casa AZV ta cubri 
terapia kimico so pero esaki ta 
haci daña tambe. Pues a scoge 
pa un tratamento alternativa 
pa asina extende e resto di 
tempo pero tambe e calidad 
di bida, e ta splica. “Nos ta re- 
alistico, pero nos y Fernando 
tambe tin hopi fe cu tur cos 
lo sali bon.” E suma necesa- 
rio ta 50.000 florin y ora Bon 
Dia Aruba tabata presente, a 
recauda 10.000 florin. 

E boluntarionan tabata col- 
ecta placa entre otro riba e ca- 


minda grandi di Piedra Plat. 
“Ta e autonan chikito cu ta 
duna mas. Net esun grandi 
no”, un di e boluntarionan 
ta remarca. E ta haya cu e ta 
bay basta bon. Aunke cu si- 
man pasa e otro evento di 
Hildward Croes a tuma luga, 
hende aparentemente no a 
fada di duna. 

Stima 

Paden e Entertainment Cen- 
ter muchanan ta grita y ta 
contento manera sra. Frank 
a conta. Ta parce un 
actividad di 18 di 
maart unda hende 
ta come, bebe y dis- 
fruta di musica y otro 
p actividad. Tin per- 
sona manera Marcia 
Bareño cu ta bende 
Z obra di man, awor di 
Pasco, y mayoria di 
su ganashi ta bay pa 
Fernando tambe. 

Ora Bon Dia Aruba 
a cera su edicion 
ayera nochi no tabata conoci 
ainda cuanto fmalmente a re- 
cauda. Si persona no a haya 
e chens pa pasa ayera, ainda 
por duna riba e cuenta di 
CMB 22228706, cu ta riba 
nomber di SV WEB. Pasobra 
sr. Frank tambe a traha hopi 
aña na WEB y ayera por mira 
tambe un cantidad di su ex 
coleganan di WEB trahando 
como boluntario . 

Dicon asina hopi hende kier 
yuda Fernando, Bon Dia 
Aruba ta puntra. Su casa ta 
bisa: “Ora e tabata cla cu su 
trabou of un actividad, ce- 
rando e dia, semper e tabata 
bisa su coleganan: mi ta stima 
boso. Tur dia e mesun frase, 
pues hende ta reconoce esey 
di dje.”Q 

ORANJESTAD - Den nan 
lista actual, Fundacion Pa 
Nos Comunidad tin 200 
famia activo cu ta ricibi- 
endo ayudo den forma di 
alimento y articulonan 
di prome necesidad. Y te 
awor no por yuda mas. 

Segun directora di e funda- 
cion aki Francis Quandt, nan 
ta hayando mas peticion of 
solicitud di mas famia; pero 
lamentablemente e funda- 
cion aki no por carga cu mas 
famia. “Nos no tin e fon- 
donan pa yuda mas hende”, 
e ta splica. 

E ta haya cu e necesidad den 
nos comunidad ta mas grandi 
di locual nan lista di cliente 
activo ta refleha. Pero nan 
no por sigui brinda apoyo ya 
cu “nos fondo no ta yega pa 
yuda mas hende.” 


situacion cu otro fundacion 
ta pasando aden, debi na falta 
di subsidio di gobierno. Te 
ainda nan no a haya subsi- 
dio; y nan a custumbra den 
pasado, di tambe por haya un 
apoyo di gobierno. Pero e aña 
aki nan no a ricibi niun apoyo 
di gobierno, locual ta haci cu 
e fundacion menciona, ta un 
tiki preta cu nan situacion 
economico. 

Sra. Quandt a laga sa cu mas 
cu nunca nan mester cera 
man cu negoshi y henter co- 
munidad di Aruba, pa nan 
por yuda e fundacion aki. Di 
e forma aki conhuntamente 
nos por duna sosten na e 
hendenan cu ta den necesi- 
dad. 

“Pa e fundacion su so; e ta un 
responsabilidad hopi grandi”, 
e ta bisa. 


Nan tin un lista di hende cu 
ta haci donacion via banco; y 
nan ta e base di entrada cu ta 
mantene fmancieramente pa 
e fundacion por cumpli cu 
su clientenan. Actualmente 
nan ta pasando den e mesun 


Ayudo 

Pa nan por sigui duna ayudo 
na 200 famia pa luna, nan 
mester di alrededor di 35 mil 
florin pa luna. “Esey ta hopi 
placa”, asina sra. Quandt a 
declara na Bon Dia Aruba. 


Fundacion Pa Nos Comunidad: 

“Nos fondo no ta yega 
pa yuda mas hende” 



E ta declara cu nan tin mas cu 
40 organisacion cu ta referi 
sea hende of famia cerca nan. 
Pero alrededor di 80% di 
nan clientenan ta bin for di 
departamento di Asuntonan 
Social. 

Otro gran parti ta bin di 
FCCA, Wit Gele Kruis, Cruz 
Cora, Fund. Pa Hende Muhe 
den Dificultad; Fund. Pa 
Nos Muchanan, y otro fun- 
dacionnan cu ta yuda hende 
y nan ta referi e hendenan aki 
den necesidad na fundacion 
Pa Nos Comunidad. 

Sinembargo e ta haya cu difi- 
cilmente nan por yega na 
e suma mensual pa atende 
200 famia pa luna, aunke tin 
hende cu tin bon boluntad, 
pero nan no tin e recursonan. 
“Bo por imagina bo cu bo por 
yuda un; pero bo no por yuda 
tur.” 

E ta consciente cu niun di e 
fundacionnan aki a haya sub- 
sidio. “Nos amigonan di otro 
fundacionnan ta den e mesun 
situacion... Y nos ta pisca den 
e mesun lama”, el a declara. 

E ta describi e situacion ac- 
tual como “hopi fastioso”. 
P’esey sra. Francis Quandt 
ta elogia e contribucion haci 
pa medio di e fundacion 
Dominicano; y Tele Aruba 
tambe a mustra su apoyo cu e 
programa Magia di Pasco cu 
ta invita e hendenan pa yuda 
fundacion Pa Nos Comuni- 
dad cu comestibel. 

Temporada di Pasco 

Presidente di Fundacion Pa 
Nos Comunidad ta masha 


agradeci pa e bunita gesto 
y campaña cu e fundacion 
Dominicana Arubanse Juan 
Pablo Duarte a realisa ayera 
pa recauda den forma di 
donacion di tanto alimen- 
tonan como productonan di 
prome necesidad, pa e famia 
den mas necesidad den e 
temporada di Pasco aki. 

Igualmente pa e aña aki, Fun- 
dacion Pa Nos Comunidad a 
anuncia cu lo tin christmas 
basket. Organisacion mane- 
ra Kiwanis Club a uni na e 
campaña aki, y nan a pidi un 
lista caba di 75 famia pa ricibi 
nan christmas basket. Tambe 
e resto di nan clientenan lo 
ricibi nan respectivo christ- 
mas basket di fundacion Pa 
Nos Comunidad of di un 
otro fundacion. 

Cada basket lo tin diferente 
articulo manera pasta, aros, 
sopi den bleki, lechi, ber- 
dura den bleki, etc... y tambe 
productonan higienico. Nan 
ta purba di duna nan clien- 
tenan producto fresco tambe 
manera pampuna, banana, 
batata, y berdura fresco. 

Actividad 

Actualmente ta tumando luga 
actividad den e supermerca- 
donan grandi. E boluntari- 
onan di fundacion Pa Nos 
Comunidad caminda nan 
ta pidi e hendenan pa cum- 
pra un tiki mas di locual nan 
mester y di e forma aki nan 
por haci nan donacion. Di e 
forma aki, e fundacion men- 
ciona por sigui yuda e hende- 
nan menos afortuna. 

Mudamento 

Fundacion Pa Nos Comuni- 


dad ta mudando den Oran- 
jestad, mas cerca di centro di 
ciudad. Nan lo habri nan ofi- 
cina nobo situa na Emmas- 
traat 21 na altura di Wit Gele 
Kruis, dia 20 di december. 

E dia ey nan lo realisa e ap- 
ertura oficial reciclahe shop, 
unda nan ta bende nan paña, 
articulonan di cas y muebla 
na un prijs rasonabel. Di e 
forma aki nan por haya fon- 
do pa inverti den macutu di 
cuminda a base di traha nan 
mesun placa pa sigui con- 
tribui cu nos hendenan den 
mas necesidad. □ 

Noticia di 
mañan 

Diamars Bon Dia Aruba 
lo publica riba e leynan 
di salud cu parlamento 
ta trata awe pa entre otro 
mehoracion di calidad di 
cuido, un inspeccion in- 
dependiente y e registra- 
cion BIG pa dokternan. 

Diaranson parlamento lo 
trata e ley di instala un 
corte superior pa casonan 
di impuesto. Aruba no tin 
esaki locual ta un limita- 
cion di derechonan di su 
ciudadanonan. 

Diahuebs hues lo duna 
su veredicto den e caso 
di SAC y lo determina 
cua organisacion (SAC 
of SMAC) mester haya e 
permiso pa organisa Car- 
naval. 

Diabierna SABA lo habri 
e Centro di Memoria na 
San Pedro Paviljoen. Q 

Speculacion 


Economista Ben Marapin 
ta bisa den nos corant di 
awe cu e 1% di BAZV (of 
hisamento di BBO di 1,5 
pa 2%) no mester tin un 
efecto directo riba prijs 
di productonan. Y si con- 
sumidonan ta ripara cu 
tin producto cu a subi di 
prijs, mester tene cuenta 
cu speculacion. Pues com- 
panianan ta ‘probecha’. 
E ta duna e ehempel di e 
cambio di moneda na Hu- 
landa, ora a introduci e 
Euro. 

Siman pasa diahuebs Bon 
Dia Aruba a menciona den 
su editorial e asunto di BAZV 
caba. Cu gobierno a hisa dife- 
rente prijs (di pan, combusti- 
bel y gas) pa motibo di e im- 
puesto nobo aki. Tambe nos 
tabata pendiente e calcula- 
cion di gobierno cu nos a pidi 
pa splica con e prijs di com- 
bustibel por a subi (cu mas cu 


e 1% tambe), mientrastanto e 
prijs di azeta internacional ta 
bahando skerpi. Te awe nos 
no a ricibi e calculacion aki. 

Bon Dia Aruba den su edito- 
rialnan tambe ta enfoca hopi 
riba e balor di un gobernacion 
transparente. A splica tambe 
cu manda relatonan di prensa 
no ta mescos cu transparen- 
cia. Transparencia ta duna 
un splicacion pe ciudadano 
compronde kico gobierno 
kier/ta haci, kico e efectonan 
ta pa asina si ta necesario por 
adapta su bida. Por ehempel: 
kico ta e efectonan di e 440 
miyon florin cu gobierno 
mester tuma na medida pa 
yega un presupuesto balansa. 

E splicacion mester yega na e 
nivel di detaya cu un ciudada- 
no mes por traha su presu- 
puesto a base di esaki. Asina e 
ciudadano di su banda atrobe 
por controla e gobierno si e 


medidanan y splicacion ta 
realistico y no ta depende 
mucho di parlamento cu 
mester bisa mayoria biaha 
no ta informa pueblo corecto 
tampoco. 

E splicacion mester ta asina 
simpel cu no mester un edu- 
cacion halto y no ta depende 
tampoco di prensa, cu mester 
ta honesto, mayoria biaha no 
ta haci e esfuerso pa analisa of 
haci calculacion di e maneho 
di gobierno. Nan no tin tem- 
po pero hopi biaha nan no ta 
interesa tampoco. Pero mes- 
ter bisa tambe cu gobierno 
no ta facilita manera mester 
ta tampoco. 

Pero awor sin calculacion 
riba e prijs di combustibel 
(y di e otronan), prensa por 
keda haci un esfuerso si di 
keda puntra. Por ehempel: 
dicon prijs di coriente si a 
wordo hisa pero di awe no. 


E motibonan ‘oficial’ duna 
ta cu primordialmente e prijs 
di azeta (cu a aumenta??) y 
e ‘handeling fee’ di Valero 
a subi. Pregunta: e Tee’ aki 
ta conta solamente pa pro- 
duccion di coriente? Pues 
ora WEB ta produci awa e 
ta uza otro azeta? Y Valero 
ta e unico compania unda 
nos por cumpra azeta, gaso- 
lin etc.? Nos no por cumpra 
di Curoil cu a caba di firma 
un contracto cu gobierno di 
Boneiro y ta nifica cu e con- 
sumido ta paga hopi menos: 
1,22 dollar pa un liter di gaso- 
lin mientrastanto tabata paga 
1,38 dollar. 

Sin transparencia, calcula- 
cion, nos ta keda specula. 
Mescos cu CFT (lesa mas 
atrobe riba A8) y sr. Marapin 
cu a bisa nos: “Kisas cierto 
comerciante ta purba probe- 
cha.” Kisas gobierno ta purba 
probecha?Q 


World Bank cu estudio socioeconomico di Aruba 


ORANJESTAD 
- Representan- 
tenan di World 
Bank ta na Aruba 
pa haci un estudio 
socioeconomico 
di Aruba. 

E instituto fman- 
ciero internacional 
aki ta cay bou Na- 
cionnan Uni cu ta 
duna prestamo na 
paisnan subdesar- 
oya pa programa di 
inversion. 

E representantenan 
a reuni cu diferente 
partido na Aruba, 
entre otro cu minis- 
ter di Asunto Social, 
Hubentud y Labor. 

E1 a comparti su vi- 
sion y plannan y ta 
enfoca riba partici- 
pacion labor. Par- 
ticipacion ta e palabra central 
cu ta dirigi e maneho social y 
laboral, segun e mandatario, 
pasobra e lo significa mas 
productividad na Aruba. 

E1 ta bisa cu den e reunion e 

tambe a enfoca cu gobierno ta 
di opinion cu tur ciudadano 
mester haya e oportunidad pa 
forma parti di e desaroyo di 
nos pais. Aruba cu un desem- 
pleo alrededor di 8% ta ‘rela- 
tivamente stabiel’ compara cu 


varios pais den nos region, e 
minister tambe ta indica. 

Participacion na mas tanto 
persona posibel na e mer- 
cado laboral lo nifica un 
productividad mas halto y fi- 


nalmente un desaroyo 
economico mas solido, 
segun e. 

Mas claridad 

Pero te awor e maneho 
di stimula hende pa 
participa den e merca- 
do laboral no a resulta 
den un efecto mas pos- 
itivo pe caha di gobier- 
no. Den e presupuesto 
2014 gobierno a calcula 
cu lo spaar 1,3 miyon 
florin anualmente cu e 
maneho aki. 

Y aunke e prome re- 
sultado e programanan 
< manera c Ban Traha’ ta 
duna su fruta, gobierno 
na fmal a baha e suma 
di 4 miyon florin den e 
presupuesto (modifica) 
cu a spera di spaar, pa 
0,3 miyon florin. Den 
su conseho College Fi- 
nancieel Toezicht (CFT) a 
pone caba cu gobierno mes- 
ter duna mas claridad riba e 
asunto aki y pa otro aña si lo 
logra di spaar e suma men- 
ciona. Q 

Sospechoso di exporta droga den boter di jam declara liber 





ORANJESTAD - Hues no ta 
haya e homber N.W. culpabel di 
a exporta droga y a declar’e liber. 

Aunke cu N.W. ta esun cu a hiba e 
caha cu boternan di jam pa wordo 
manda afor, Hues ta comparti e pun- 
to di bista di abogado mr. Mohamed 
cu N.W. no por sa cu tin droga. 

Haci fabor a sali caro 

E acusacion contra N.W. ta cu riba 3 
Mei 2013 el a exporta droga. Trata- 
mento di e caso a tuma luga luna pasa 
caminda Hues a mustra cu e cacho 
anti droga reacciona riba caha cu W. a 
duna na DHL. Den caha haya boter- 
nan di jam den cual tabatin cocaina. 
Via camara di siguridad a mira W. 
trece pakinan. W. a declara na Polis 
cu ariba peticion di un muhe Paola di 
Colombia a hiba e paki DHL. Polis a 
sigui puntra W. riba Paola y no duna 
mucho informacion entre otro no sa 
unda e ta biba y su number di telefon. 
Segun W. e tabata topa Paola na tra- 
bou unda e traha. Ariba camara mira 
cu W. a yama na cel ora e tabata na 
DHL y a wordo informa cu e paki lo 
costa 500 florin. Segun W. el a yama 
Paola pa inform’e di cuanto e mes- 
ter paga. Hues a remarca cu con W. 
por bisa cu e no tin number di Paola. 
Dicon e no a bisa Polis esaki. E paki 
mester a bay Europa. Hues a remarca 


pakico tabata manda cosnan di come 
cu ta barata pa paisnan asina. Segun 
W. el a djis haci Paola un fabor. Se- 
gun W. despues el a purba yama 
Paola e no tabata contesta. Mas o 
menos 827,7 gram keda confisca. Lis- 
cal a mustra cu W. a declara na Polis 


cu Paola a dun’e 500 florin pa manda 
e paki. Segun W. e no por corda bon. 

Exigencia di fiscal 

Liscal a bisa cu e no sa si mester kere 
e storia di W. completamente. E1 a 
mustra cu W. a bay hiba un paki pa 


un persona cu segun W. e no conoce 
bon. E no por a mira cu tin droga. En 
berdad e droga tabata likido. Fiscal ta 
haya cu W. no a actua cu cuidao pa 
yuda e persona. Awendia mester paga 
tino pa kende ta haci fabor. Fiscal ta 
hay’e culpabel di exporta y posesion 
di droga. E1 a tene cuenta cu W. ta 
first offender y a exigi 5 luna di pri- 
zon kitando e 19 dianan cu e tabata 
cera. Ademas Fiscal a exigi 240 ora di 
servicio comunitario. E ta haya cu e 
droga ta causa hopi miseria den co- 
munidad. 

Abogado 

Mr. Mohamed a duna di conoce cu 
en berdad por papia aki cu W. a actua 
no cauteloso. E kier a yuda e dama. 
E1 a mustra cu W. a bisa Polis cu el a 
mira den e caha y e abogado ta haya 
cu W. a cumpli cu su deber di con- 
trola. Con e por haya sa cu tin droga 
likido. Ta solamente cu investigacion 
di laboratorio por determina esaki. 
Fiscal a exigi un castigo pero ta haya 
cu 240 ora di trabou pa comunidad 
por perhudica W. den su trabou. 
Hues a dicta sentencia y a bisa cu e no 
ta haya legalmente proba cu W. a ex- 
porta droga. Hues ta comparti punto 
di bista di abogado mr. Mohamed cu 
W. a controla e caha pero no por sa 
cu tin droga likido den boter di jam. 
Hues a declara W. liber. □ 

Economista Ben Marapin: 


Aumento di BBO no mester 
tin efecto directo riba prijs 
di productonan 



ORANJESTAD - E in- 
troduccion di asina yama 
BAZV no mester tin un 
efecto inflacionario riba 
cierto productonan. 

Economista y ex director di 
SER (Sociaal Economische 
Raad), Ben Marapin, a de- 
clara cu e 2.5% di BBO, ki- 
ermen 1.5% cu tabata existi 
caba y awor 1% cu a drenta 
na vigor siman pasa of asina 
yama BAZV pa e fondo di 
AZV, no mester tin efecto 
riba prijs di productonan/ 
servicio. Pues locual a sosode 
ta cu e BBO a bira di 1.5% pa 
2.5% , y cu locual a destina 
e aumento di 1%, ta gewoon 
un escogencia di gobierno. 

No efecto directo 

Pero como economista e ta 
laga sa, cu si nos ta ripara cu e 
prijs di cierto producto ta subi 
mas halto, e no ta corecto. E 
ta observa cu e consumidor 
riba su recibo mester mira 
debidamente locual e ta paga 
na e compania of negoshi; y 
riba dje ta bin 1.5% di BBO 
plus 1% di e BAZV. Pues e 
suma aki ta uno separa, pues 
e ta un tax cu nos ta paga riba 
e balor total di e producto cu 
e consumidor a cumpra. 

Si e consumidor ta ripara cu 
cierto producto a subi di pri- 
js, ya sea cu compania a subi 
e prijs kisas pa motibo di cu 
nan mes a cumpre mas caro. 
Sinembargo e economista 
ta indica cu ora ta introduci 
un tipo di impuesto asina, 
ta presenta e fenomeno cu 
hopi biaha tin speculacion di 


prijs. Kiermen cu e compa- 
nia kier probecha. “Nan sa 
cu e hendenan ta anticipa cu 
e producto lo bira mas caro. 
P’esey nan ta duna un prijs 
mas halto ariba dje.” 

Speculacion 

Pues tin comerciante cu ta 
realisa un mal practica y nan 
ta probecha cu BBO a subi 
pa nan tambe subi e prijs di 
cierto productonan. Sinem- 
bargo e economista ta laga sa 
cu esaki no ta algo cu nos ta 
bay wak como consecuen- 
cia directo di e aumento di 
BBO: “Esey ta otro cos”, e ta 
bisa. 

Sr. Marapin ta recorda cu 
esaki a yega di pasa na Hu- 
landa, tempo cu nan a bin cu 
e cambio di nan moneda di 
Florin pa Euro. E cambio 
aki a trece un bruhamento cu 
ne, ya cu e hendenan no ta- 
bata sa kico ta kico, y esey tin 
biaha e comerciante ta pro- 
becha, muy particularmente 
e restaurantnan y koffieshop 
cu a hisa nan prijs. “Esaki a 
sosode di un dia pa otro, y no 
tabatin motibo. No por bisa 
ta pasobra nan a cambia di 
moneda”, el a declara na Bon 
Dia Aruba. 

Pues e ta indica cu si gobier- 
no a dicidi di hisa e BBO di 
1.5% pa 2.5%, ta tax nan cu e 
consumidor mester paga sep- 
ara. Si tin aumento riba prijs 
di productonan ta pasobra e 
comerciante a haci esaki. E 
no tin un conexion directo 
cu e aumento di BBO. “Kisas 
cierto comerciante ta purba 
probecha”, e ta fmalisa.Q 

monumental, sra. Webb- 
Kock a referi cu nos tin un 
ordenansa di 1990 number 
46. E ordenansa di monu- 
mento aki den dje ta explici- 

Oficina di Monumento Aruba: 

Edificio kima na Wilhelminastraat 
no tabata riba lista di monumento 


Shop online with E-Post and WIN! 


All clients receiving packages 
during December can participate to win 


ORANJESTAD - Dia- 
huebs ultimo otro edifi- 
cio yen di historia a bira 
victima di un siniestro 
den forma di candela cu 
a lage practicamente den 
ruina. Ta trata di e edifi- 
cio cu antes tabata Piedra 
Plat Enterprizes, cerca di 
Banco di Caribe den Wil- 
helminastraat na Oranjes- 
tad, cu antes a fungi como 
Spookhuis. 

Aunke hopi a kere cu e edi- 
ficio aki tabata uno protegi 
como monumento, pero no 
tabata asina. E edificio aki 
no tabata poni riba lista di 
monumento como candidato 
pa proteccion. Kiermen e no 
ta proteha, asina directora 
di Oficina di Monumento 
Aruba Yvonne Webb-Kock 
a declara na Bon Dia Aruba. 
“Nos no tabatin esaki riba 
nos lista”, el a bisa. 

Inventarisacion 

Directora di Oficina di Mon- 
umento a declara na Bon Dia 
Aruba cu un par di aña pasa 
nan a inventarisa varios edifi- 
cio caba rond di Aruba. 

A base di e inventarisacion 
haci, nan a traha un lista riba 
cual nan tin mas cu 300 edi- 
ficio. Esey kiermen cu nan ta 
monumento; pero nan no ta 
monumento proteha ainda. 

Na momento cu e edificio 
bira monumento proteha, e 
doño di e propiedad lo ricibi 
su carta di notificacion nan 
cas. 

Di e 300 y pico di edificio 
registra, 30 di nan, entre nan 
esunnan di gobierno y di or- 
ganisacion monumental, si a 
wordo proteha caba. 

Por ta tin mas monu- 
mento 

Pues ainda falta 300 edificio 
monumental cu mester wor- 
do proteha. E no kiermen cu 
actualmente nos tin 300 edi- 
ficio monumental, ya cu por 
ta den e proceso di inventari- 
sacion nan a hera di inclui al- 
gun edificio, ya cu nan no a 
wak nan. 

E1 a bisa cu no ta su persona 
mes cu a core ful rond di 
Aruba, sino cu nan a busca 
hendenan di Hulanda cu a 
realisa parti di e trabou di in- 
ventarisacion aki. 

Tin edificio tambe cu a cam- 


bia durante añanan, cu podise 
nan tin riba nan lista, y nan a 
cambia asina hopi cu te hasta 
nan ta kita nan for di nan lista 
tambe. 

E ta haya un lastima cu edifi- 
cio ta wordo kita for di e lista, 
pero nan a cambia asina tanto 
cu ta perde su berdadero ba- 
lor monumental. 

Sra. Webb-Wock ta haci un 
yamada na publico en gen- 
eral cu si nan ta kere cu nan 
edificio ta un monumento. 
Y si nan kier pa e bin riba e 
lista pa e proceso cu e edifi- 
cio wordo proteha, pa bin na 
Monumenten Bureau situa 
na Schelpstraat 36. E oficina 
aki ta manda su experto pa 
bay wak si berdaderamente 
e edificio ta yega na e balor 
pa nan pon’e riba e lista pa e 
haya proteccion. 

Un lastima 

E ta considera importante 
y un lastima tambe cu un 
edificio asina a bay perdi de- 
fmitivamente pa causa di un 
candela. 

E1 a aclaria cu si e edificio aki 
tabatin un balor monumen- 
tal, e tabata riba nan lista. 

Tin biaha hende ta pensa cu 
si un edificio tin mas cu 50 
aña bieu, automaticamente ta 
bira monumento. Esaki no ta 
e caso, ya cu e mester tin mas 
balor mara na dje. 

E ta cita como ehempel cu 
tin edificio di mas cu 200 aña 
bieu; y nan a extende tur cua- 
ter banda di e edificio. E ora 
ey e edificio no ta bin na re- 
marca pa monumento. 

Balor monumental 

Encuanto cual ta e balor pa 
considera un edificio como 


tamente describi con pa ley 
un edificio ta bira monu- 
mento. 

E edificio mester tin balor 
arkitectonico. E mester tin 
balor den historia. E mester 
tin balor cultural y tambe 
mester tin balor pa ciencia 
tin biaha. Ademas e edificio 
mester ta por lo menos 50 
aña bieu. 

Segun sra. Webb-Kock, no 
ta e elementonan anterior so 
locual nan ta wak sino cu tin 
mas normanan cu nan a pone 
acerca pa selecciona kico ta 
bira monumento. E elemen- 
tonan adicional tin di haber 
como ehemplo di cual bario 
e ta, cuanto extension tin na 
dje, con nan por reconoce si 
tin grupo of no, etc... 

E1 a indica cu Ecury Com- 
plex ta e monumento cu 
den tur norma existente cu 
nos tin pa salvaguardia nos 
monumento arkitectonico, e 
ta cay den dje. 

“E tin balor arkitectonico, tin 




un heroe di nos historia cu a 
nace ayanan, tabatin grupo 
di con nan tabata biba cu e 
sirbientenan den e cas”, el 
a declara. Te hasta e casnan 
simpel ta bira monumento 
hunto cu ne.Q 


Wishes come truei 


Participate also on our Facebook wish list! 

Like our page E-Post Amba, teil us what you want and 
get the chance to wm the Christmas gift of your desire’ 


The wished item has lo be selected from 
an Amencan shoppeng websile with a 
vaiuç of up to USS100 

Continuacion critica CFTriba medida gobierno 

Mas fondo, menos control di parlamento 

ORANJESTAD - Bou 
gobernacion di gabinete 
Mike Eman tin mas y mas 
fondo cu a wordo lanta 
cu placa publico. Awor 
tin un nobo den planifi- 
cacion, pa entro otro por 
financia e proyectonan 
PPP. Pero e tendencia aki 
tambe tin un parti menos 
positivo pa e control cu 
parlamento mester haci 
riba gastamento di placa 
publico. 

Esaki por lesa den e carta cu 
College Financieel Toezicht 
(CFT) a manda siman pasa 
pa gobernador, unda por lesa 
su puntonan di bista tambe 
riba e medidanan cu gobi- 
erno di Aruba mester tuma. 

Bon Dia Aruba a publica e 
prome parti den su edicion 
di diasabra 6 december, titula 
‘Gobierno no a cumpli cu fe- 


CLASIFICADO 

TA BENDE 

Daewoo Lanos 

Autm, gekeurd, radio CD, tinted 
glass. Afls. 1.900 
Cel. 740-4042 

FOR SALE 

Fishing Boat “Adela” 

2 Enginess: Cummins; Diesel 1.7 
4 cylinder 120 HP and Stern Drive 
Length: 27 feet (Custom Build) 
Interior: Bathroom, shower & 
sitting area. 

Exterior: Fly Bridge. Other: 

2xGPS, Radar and Fish/ Depth 
sounder. Trailer included. 

For information and viewing 
Call 661-3599 

SANADOR SPIRITUAL 

Internacional y Clarividente 
From Africa Mr. Mane 

Specialista den tur problema 
efectivo. Trece bek sernan keri, 
exito den negoshi, kita mala suerte 
y magia preto. Ta resolve 
problemanan financiero, yuda 
pasa rijbewijs, ta yuda cu dificultad 
sexual y mucho mas. 

Resultadonan rapido, garantiza. 
Pa mas info. yama 565-8369 

_211033 


cha fmal pa entrega 
presupuesto 2015’. 

Nos ta continua cu 
e di dos parti den e 
edicion di awe. 

E medidanan men- 
ciona mester yega un 
suma di 440 miyon 
florin, segun CFT, 
pa por yega un pre- 
supuesto balansa aki 
4 aña. Den e tabla cu 
Bon Dia Aruba ya a 
publica diasabra y ta 
haya importante pa 
publica un biaha mas 
pa clarificacion, tin 
24 medida. 

Dos medida (esun 
prome) mester per- 
cura pa mas entrada 
y e otronan ta pa 
corta den gastonan. 

Punto 11 y 23 den e 
tabla tin di haber cu e 
fondo nobo di Aruba 
Investment Fund 
(AIF) cu gobierno 
kier lanta y asina por 
consolida e inver- 
sionnan rekeri pa e 
proyectonan miyo- 
nario di PPP (Pub- 
lic Private Partner- 
ship manera Green 
Corridor, Watty Vos 
Boulevard, hospital 
y e scol nobo di Mavo/Havo/ 
VWO na Noord). Cu esaki 
gobierno kier spaar 78,7 mi- 
yon florin total. 

Menos control 

E intencion ta cu e fondo 
ta bin na januari y fmancia- 
mento mester bin di un im- 
puesto nobo riba transaccion 
bancario (Tmancial transfer 
levy’). Minister di Financia 
a bisa cu tin un comision cu 
tin investiga si e introduc- 
cion di un impuesto aki real- 
mente por yuda y no tin su 
efecto negativo pe economia. 

E mandatario a bisa esaki un 
par di luna pasa como con- 
testa riba e critica cu CFT e 
tempo ey a expresa caba riba 
e plan. Den e carta CFT ta 
ripiti su critica, bisando cu 
ainda ta e pregunta si un im- 
puesto asina ta necesario y 
tambe no ta mucho cla kico 
lo ta e efecto, pues mester in- 
vestiga esaki. 

Banda di esaki e organo ta 
bisa cu e plan aki tambe ta 
nifica cu lo pone entradan- 
an colectivo den un fondo 
apart, pafo di e presupuesto 


di gobierno. Esaki ta contra 
locual CFT a conseha den su 
rapport na september. Paso- 
bra asina parlamento atrobe 
ta haya menos control riba 
e presupuesto (limitacion di 
‘budgetrecht’, un di e dere- 
chonan mas importante di 
Staten), pasobra ta pone mas 
y mas placa publico pafo di 
e presupuesto. Pues CFT ta 
conseha pa laga e inversion- 
nan keda forma parti di e pre- 
supuesto. 

Prestamo estudio 

E conseho aki CFT tambe a 
duna pa e medida (punto 24) 
unda gobierno kier hinca e 
prestamonan pa studiantenan 
(Arubalening) den un fondo 
apart. Esaki mester tuma luga 
a corto plaso, pa asina spaar 
13,9 miyon florin riba e pre- 
supuesto di gobierno. 

Pa CFT no ta mucho cla con 
gobierno lo bay yega na e 
suma aki. Pero e critica prin- 
cipal ta, cu atrobe gobierno ta 
laga placa afo di e presupues- 
to pues pafo di e 4 bista’ di par- 
lamento pa por controla. 

AZVyAOV 


E medidanan pa AZV y AOV 
ta conoci caba, pasobra gran 
parti gobierno ya a introduci. 
Manera siman pasa e 1% di 
BAZV cu gobierno ta calcula 
lo spaar 72,3 miyon florin 
riba e presupuesto. Gobierno 
ta bisa cu ainda ta necesario 
pa tuma mas medida di spaar 
riba gastonan di cuido. Pero 
pa CFT no ta mucho cla, kico 
e efectonan ta riba e presu- 
puesto. 

E medidanan pa drecha e 
fondo di AOV ta entre otro 
aumento di edad di pensio- 
en (introduci na januari) y e 
prima cu 1% e aña ki y 1% na 
2015 (ta 1% pa trahado y 1% 
pa dunado di trabou total) 
CFT ta bisa esaki tabata nec- 
esario pa sanea e fondo di 
AOV y crea reservanan (cual 
ta algo cu ta obliga esun ley). 
Pero gobierno no por pone 
nan como un medida pa re- 
solve su problema fmanciero 
pe siguiente aña, segun e or- 
gano. E entradanan di e me- 
didanan di AOV ta pa percura 
cu e fondo no tin perdida. 

Subsidio y Post Aruba 

Instancianan cu ta haya sub- 


sidio di gobierno mester para 
mas y mas riba nan mesun 
pia. Gobierno kier stimula 
esaki y p’esey ta baha e sub- 
sidio cu 2,3 miyon florin. Cu 
excepcion di e instancianan 
di enseñansa. CFT ta haya cu 
e suma ta uno realistico, pa- 
sobra gobierno ya a cuminsa 
baha e subsidio e aña aki. 

Gobierno tambe kier stimula 
pa companianan di gobierno 
por opera sin sosten di go- 
bierno. Manera Post Aruba 
cu ta haya miyones tur aña 
di gobierno por keda opera. 
Manera Bon Dia Aruba a pu- 
blica e plan di gobierno ta pa 
Post Aruba lo cay bou Setar 
otro aña. 

Den e forma cu Post ta keda 
un entidad riba su mes pero 
e accion ta bay den man di e 
compania di telecomunica- 
cion. Cu e cambio aki, gobi- 
erno lo no contribui mas na 
Post y lo spaar 3,3 miyon riba 
e presupuesto. Pero CFT ta 
remarca si cu ‘e futuro mester 
determina ainda si e medida 
aki lo ta suficiente pa resolve 
e problemanan di explota- 
cion di Post Aruba’. □ 

30TH ANNIVERSARY CELEBRATION 

NOVEMBER 24m - DECEMBER 19iH f 2014 

Win o shnrc of over AWG 30,000 in InstontCredit! 

Drowings every FrSdgy jfartmg ot 9jpmi. Priies inerease each week! 

Erasmus Charter for Higher Education pa Universidad di Aruba 


ORANJESTAD - Dialuna 
1 di december 2014 e Di- 
rectorado di Enseñansa di 
Commission Europeo, a 
otorga e “Erasmus Char- 
ter for Higher Educa- 
tion” na Universidad di 
Aruba (UA). E charter 
aki ta duna entrada na e 
programma di Union Eu- 
ropeo cu yama Erasmus + . 

Erasmus+ ta e programma 
di subsidio Europeo pa ense- 
ñansa, hubentud y deporte. 
E idea di e programma ta 
pa hende desaroya nan mes 
continuamente pa medio di 
enseñansa, programmanan 
educacional y enseñansa no 
formalisa: siña un bida largo. 

Cu e Erasmus Charter e po- 
sibilidadnan pa studiantenan 
di UA intercambia cu uni- 
versidadnan Europeo cu ta 
partner di UA of pa tin pas- 
antia (stage)na Europa ta mas 
amplio. Pa medio di e Eras- 
mus Charter studiantenan di 
UA por risibi sosten fman- 
ciero (beurs adicional)di Eu- 
ropa. Un periodo di estudio 


den exterior asina ta fman- 
cieramente mas accesibel pa 
nos studiantenan. 

E Erasmus Charter tambe 
ta ofrese naUA posibilidad 
pa sosten fmansiero pa in- 
tercambio di staff y partici- 
pacion na proyectonan di 
investigacion y enseñansa 
Europeo huntu cu universi- 
dadnan Europeo partner. 

E peticion y logro di a ricibi e 
Erasmus Charter ta un paso 
importante den e maneho 
nobo di internacionalisacion 
di Universidad di Aruba, ca- 
minda collaboracion y inter- 
cambio di talento cu institu- 
tonan di enseñansa superior 
y investigacion ta un meta 
primordial. 

Por haña mas informacion 
encuanto Erasmus + naw- 
ww.erasmusplus.nl 
Pa mas informacion encu- 
anto e maneho di internacio- 
nalisacion di UA y Eramus +, 
por favor tuma contacto cu 
patrick.arens@ua.aw of jona. 
israel@ua.aw.Q 

SSISOCIflL 


Advertorial 

The Salamander Group a tene un evento 
generoso di Tikkun Olam 



onan di e compania a adopta e su mes na e representantenan 


ORANJESTAD - Un even- 
to alegre y agradabel a 
wordo ofreci door di The 
Salamander Group reci- 
entemente na Caribbean 
Queen, Palm Beach Plaza 
Mall. 

E anochi a conta cu director 
gerente Jodi Tobman como e 
MC. E ta na mando di e com- 
pania y e forsa principal tras 
di Tikkun Olam, nombra pa 
un creencia filosofico Hebreu 
anciano, esta cu e reparacion 
di mundo, Tikkun Olam, ta 
posibel via actonan caritativo. 

E programa di Tikkun Olam 
di The Salamander Group a 
wordo lansa pa prome biaha 
den e temporada di herfst 
2007, ora Tobman a anuncia 
e iniciativa continuo pa re- 
cauda fondo, cu donacionnan 
regular presenta na un grupo 
selecto di fundacion riba e 
isla. “E programa di Tikkun 
Olam ta uno hopi cerca di mi 
curason”,Tobman a splica na 
su invitadonan cu a bini hunto 
na e tienda, “y tur e emplead- 


programa cu tur nan curason. 
Nos ta disfruta masha hopi 
mes di e ceremonia anual di 
donacion unda cu nos ta wak 
e frutanan di nos labor trece 
alegria na un comunidad di 
boluntario cu ta traha cu hopi 
pasion na nomber di e isla su 
causanan social.” 

Donacionnan 

“Nos ta honra pa honra bo”, 
el a bisa tambe ora di dirigi 


di e fundacion cu tabata pre- 
sente na Caribbean Queen pa 
ricibi check di donacion for 
di empleadonan clave di Sala- 
mander. Mientras cu e tabata 
ricibiendo un check di dona- 
cion, e bailarina Wilma Kui- 
peri, representando e Aruba 
International Arts Founda- 
tion y e Aruba International 
Dance Foundation, a raporta 
cu su organisacion ta trahan- 
do duro pa traha un museo di 

arte di mucha riba e isla, y cu 
recientemente el a comparti e 
plan cu CaribNet, esta e Ca- 
ribbean Arts Presenters Or- 
ganization. 

Artista Elvis Lopéz, repre- 
sentando Ateliers '89, a ra- 
porta riba e actividadnan di su 
scol di arte local y e cuponan 
cu a habri recientemente pa 
lesnan di baile na San Nico- 
las, kitando muchanan di 
caya y cambiando nan bida cu 
maestra Alydia Wever. 

Dilma Arends, representan- 
do e fundacion di Autismo, 
a papia tocante e progreso 
cu a wordo haci durante un 
reunion di e ministernan di 
salud, asunto social y edu- 
cacion, biniendo hunto pa 
forma un Comision Nacio- 
nal pa e prome biaha, pa asina 
trece recursonan hunto y haci 
autismo un fenomeno cu ta 
miho compronde. 

Hotelero Astrid Muller y 
abogado Nancy Gravenstijn, 
representando Hende Muher 
den Dificultad, a raporta riba 
e progreso cu a wordo haci 
riba e isla durante e ultimo 
19 añanan aki den elimina 
violencia domestico. Gradici- 
endo The Salamander Group 
pa nan sosten di un causa 
cu hopi biaha ta taboe y ta 
keda secreto, Muller a sigui 
splica cu november tabata 
luna di concientisacion, uza 
pa recauda fondo pa sostene 
e shelter di famia di Hende 
Muher den Dificultad. 

Boluntario Aleida Hector, 
representando Art Rules 
Aruba y The Pancake Gal- 
lery, un fundacion cu ta of- 
rece un programa di tayer in- 
tensivo di dos siman durante 
e lunanan di zomer, a raporta 
riba e mision di e fundacion 
pa entrena, cultiva, fortifica 
y inspira hendenan hoben y 
ofrece nan un plataforma pa 
educacion di arte. 

Rona Coster, kende ta e 
madrina di e Clown Doctors 
Foundation, a describi e mis- 
ion di e payasonan pa bishita 
muchanan cu ta interna den 
hospital, ademas di nos anci- 
anonan cu ta biba den casnan 
di anciano gubernamental, 
stimula amistad y sosten. 

Bojoura Richard a ricibi e 
check na nomber di Koningin 
Wilhelmina Kanker Fonds y 


a raporta riba e trabou cu ta 
wordo haci pa provee sosten y 
informacion pa loke ta e pre- 
vencion y tratamento di mas 
di 100 tipo di cancer, desde 
1961. 

Causa nobo 

Mientras cu tur check a wor- 
do parti, Tobman a anuncia 
cu Bon Nochi Drumi Du- 
shi, un fundacion curashando 
lesamento for di un edad ho- 
ben, lo wordo agrega na e lista 
di instancia pa otro aña. E 
tabata contento cu e encuen- 
tro por a tuma un momento 
pa reconoce The Salamander 
Group su acto di duna amor 
door di duna donacionnan cu 
placa colecta pa e 42 emplead- 
onan di benta cu a bini hunto 
pa haci nos mundo un miho 
luga, tur dia. 

Ausente di e ceremonia ta- 
bata e siguiente recipientenan 
di un donacion: e Aruba Al- 
zheimer Foundation, e Ed- 
mund Harm Foundation, 
Club Kibrahacha 60+ , y 
Telefon Pa Hubentud. 
Tobman a conclui e presen- 
tacion door di urgi su invita- 
donan pa papia y intercambia 
di informacion y ideanan, y 
el a priminti e compromiso 
di su compania na Tikkun 
Olam pa 2015, tambe incor- 
porando e tiendanan di The 
Juggling Fish na Playa Linda 
den e programa. “E necesidad 
den nos comunidad ta gran- 
di,” el a bisa, “y nos lo kier 
duna di nos parti, sperando 
cu e resto di e isla su comuni- 
dad comercial sigui nos tras.” 
E donacionnan haci pa The 
Salamander Group, den co- 
laboracion cu su clientenan, a 
wordo haci posibel danki na 
e empleadonan dedica cu a 
yuda dirigi un porcentahe di 
e compras di nan cliente na 
nan fundacion local preferi. 
E menu di Tikkun Olam ta 
obtenibel na e tiendanan, y e 
clientenan por studia e menu 
pa scoge nan instancia carita- 
tivo preferi. 

E Salamander Group ta 
doño di y ta opera Caribbean 
Queen, The Juggling Fish, 
T.H. Palm & Company, The 
Coconut Trading Company, 
Caribbean Clothing Com- 
pany, y The Lazy Lizard, cual 
nan ta tiendanan dibertido 
situa den e areanan di hotel y 
Oranjestad.Q 

Pader Daniel Szpila di Misa Birgen di Fatima: 

Grandioso concierto di Pasco ta introduci nos na Misa di Aurora 


ORANJESTAD - Pader 
Daniel Szpila ta spera cu 
parokianonan di Dakota 
y pueblo di Aruba en gen- 
eral lo demostra nan gen- 
erosidad cu e proyecto di 
renobacion di e parokia 
y misa Birgen di Fatima, 
manera nan grandinan 
a haci ora cu el a wordo 
construi 55 aña pasa. 

E religioso ta masha contento 
ya cu nan ta mirando e con- 
testa pa medio di e actividad 
cu nan ta organisando. “Un 
contesta hopi generoso di 
pueblo. Un di e actividad aki 
ta e concierto di Pasco”, el a 
bisa. 

Concierto di Pasco 

Ta asina cu despues di un 
concierto exitoso den luna 
di augustus ultimo dedica na 
Mama Maria, Misa Birgen di 
Fatima ta organisando otro 
concierto cu soprano Tica 
Giel y pianista Johnny Klein- 
moedig di Corsou. E biaha aki 
e concierto ta uno di Pasco y 
ta hiba e titulo di “Nos Amor 
pa Niño Hesus”. E concierto 



aki, mescos cu esun anterior, 
ta pa recauda fondo pa renoba 
Misa Birgen di Fatima. 

Den e concierto aki Tica 
Giel, hunto cu Johnny Klein- 
moedig y coro “Den Harmo- 
nia” bou direccion di Jane 
Lanooij, lo deleita esunnan 
presente cu un variacion di 
canticanan internacional y lo- 
cal di Pasco. Por scucha com- 
posicionnan clasico y popular 


den varios idioma. 

Contribucion 

Temporada di Pasco ta esun 
di amor y paz. Ta e tempo- 
rada di mas bunita di aña ca- 
minda un y tur ta comparti cu 
otro. P’esey no perde e opor- 
tunidad pa presencia e bunita 
concierto aki y alabes contri- 
bui na e renobacion di Misa 
Birgen di Fatima. 

Ta pidi un contribucion di 35 


florin pa presencia e conci- 
erto cu lo tuma luga dia 12 di 
december na Misa Birgen 
di Fatima pa 8’or di anochi. 
Ticket ta obtenibel na Huki 
di Buki di Misa Birgen di 
Fatima y na Lucor Jewelers. 

Pastoor Daniel Szpila ta 
gradici tur hende envolvi den 
e actividad aki, specialmente 
e cantantenan y e coro cu ta 
compañe, ya cu ta un contri- 
bucion gratis cu nan ta haci- 
endo relaciona cu e proyecto 
di renobacion di e misa. 

“E ta un gran contribucion y 
gran esfuerso pa parokia”, el 
a bisa. Tur e fondo recauda 
lo wordo canalisa pa e proyec- 
to aki cu tin un costo di alred- 
edor di 1 miyon florin. Pader 
Szpila y e comite organisado 
ta extende un invitacion na 
tur parokiano di Misa Birgen 
di Fatima y na e comunidad 
di Aruba en general pa coop- 
era cu e concierto di Pasco 
“Nos Amor pa Niño Hesus”. 

E concierto aki ta introduci 
nos practicamente na Misa di 



Aurora, cu ta cuminsa dia 16 
di december awor. E ta spera 
cu e concierto aki lo conta 
cu cantidad di parokianonan 
y cu tur lo por disfruta y di 
e forma aki duna un man pa 
e fondonan por aumenta un 
poco mas. 


Esun lo cumpra su ticket no 
solamente ta contribui sino 
cu lo disfruta di e variedad di 
canticanan di Pasco. □ 


ALHYDRAN , un crema pa regula e humedad di e cuero recomenda rond mundo awor obtenibel na Aruba. 


Turistanan y hende local ta stima e productonan di “skincare” y “suncare” di Aruba Aloe, mayoria di nan ta bira clientenan leal despues cu nan a purbe prome biaha, cumprando e productonan 

'online' of bishitando e tiendanan. Pero locual hopi hende no sa ta cu Aruba Aloe tambe ta produci un crema cu halto concentracion di Aloe Vera cu ta regula e humedad di e cuero, esta 

Alhydran. Alhydran ta wordo uza den e cuido di cicatriznan di por ejemplo quemadura of operacion, pa baha e cora y kita e gana di grawata despues di laser therapie of chemotherapie. 

E crema efectivo aki, produci na Aruba, a bira un di e standard nobonan den cuido di cicatriz den hospitalnan universitario y brandwondencentra rond 
mundo. Bendi den mas cu 22 pais, di Europa pa Zuid Korea, e producto di exportacion Rubiano aki awor tambe ta obtenibel na tur tienda di Aruba 
Aloe, www.arubaaloe.com y e boticanan di Mediq desde di juni. 

Un storia di exito 

Wim Ams, un hende homber di edad mediano, a kima su mannan y su cara gravemente ora e sas di su siga a cay den un hemchi di parafina cu e tawatin 
wanta, causando un explosion spontaneo. Wim: “E explosion a causa e azeta cu tabata kimando pa core over di mi mannan y un candela a kima ful mi 
cara. E experiencia tawata asina doloroso y horibel cu ma pensa sigur nunca mi lo recupera y mustra normal mas. Despues di a wordo trata na a 
brandwondencentrum na Rotterdam, e dokteman a referi mi pa un terapista di cuero den mi mesun bario, unda mi lo sigui e tratamento di mi 
cicatriznan. Mi cuero tawata grawata masha hopi mes, sinti strak y mi a desea un crema cu lo haci mi cuero mas flexibel y kita e gana di grawata. Pa e 
motibo ey mi terapista a recomenda Alhydran. Ya caba despues di e prome ora cu ma aplica e crema mi cuero a haya mas espacio ma hala rosea, e 
grawatamento a stop y en general a sinti mas comodo. Mi cara a cura ful, e cuero a haya su flexibilidad completo bek y e mesun resultado ta conta pa 
mi mannan. Terapia a contribui na esaki, pero cu e cuero por move sin scheur y cu e gana di grawata a kita ful mi ta atribui na e uzo di Alhydran ” ta 
comenta un Wim feliz. 

Alhvdran ; door di wowo di un profesional 

Rina Rijkenberg e terapista di cuero cu a juda mr. Ams ta splica cu diariamente e ta wordo enfrenta cu hendenan cu tin diferente problema y kehonan di 
cuero. Como un specialista, e tin diferente tratamento y producto pa scoge for di dje pero Alhydran ta su nr. 1 solucion. Rina: “ Hopi di e kehonan ta cu 
e cuero ta sinti seco, ta grawata, ta cora, sensitivo y ta haci dolor, cu ta sintomanan frecuentemente asocia cu victima di candela, lymfoedeem 
pashentnan, hende cu a haya terapia di radiologia, cu tin otro cicatriznan, puishi of cabey excesivo. Tur esaki por wordo causa conhuntamente door di 
un deregulacion den e nivelnan di humedad di e cuero, causando e pa sinti seco, grawatamento y inflexibel. E secreto di Alhydran ta cu e ta regula e 
humedad den e cuero riba un manera excepcional.” ta splica Rina cu confiansa. 

Awor obtenibel na Aruba 

Desde cuminsando di e luna di juni Alhydran ta obtenibel na tur tienda di Amba Aloe y na boticanan di MEDIQ situa na Oranjestad, Bubali, Ponton, 

Santa Cmz y San Nicolaas. 



Pa mas informacion tocante Alhydran , por fabor tuma contacto cu Melissa Acosta, 
Customer Service, na Amba Aloe Balm N.V. 

T: +297 588 3222 of mail: customerservice@ambaaloe.com 

Diabetes na edad medio lo por causa riesgo 
di disminui habilidad cognitivo 





ORANNJESTAD - Un 
estudio nobo realisa pa 
investigadonan di Johns 
Hopkins Bloomberg 
School of Public Health 
na Baltimore, MD, a sug- 
eri cu un diagnosis di dia- 
betes durante edad medio, 


lo por acelera e velocidad 
di disminucion di habili- 
dad cognitivo den e proxi- 
mo 20 añanan. 

E team di investigacion, bou 
guia di Elizabeth Selvin, 
PhD, profesor di epidemio- 


logia na Johns Hopkins, a 
publica e descubrimentonan 
den Annals of Internal Medi- 
cine. 

E investigadonan a analisa 
data di e estudio di riesgo di 
Atherorclerosis den comuni- 
dad, cual tabatin 15.792 adul- 
to di edad medio envolvi, cu 
tabata wordo observa desde 
1987, 

E participantenan a wordo 
evalua durante 4 bishita, cu 
a tuma luga cada 3 aña, entre 
1987 y 1998, mientras cu un 
di 5 evaluacion a wordo reali- 
sa entre 2011 y 2013. Duran- 
te 3 di e evaluacionnan aki, 
cu a tuma luga na 1990-1992, 
1996-1998 y 2011-2013, par- 
ticipantenan a wordo evalua 
pa funcion cognitivo tambe. 

Compara nivel 

E team a compara e nivel di 
disminucion di habilidad 
cognitivo entre e participan- 
tenan y e nivel di disminu- 
cion cu ta relaciona cu edad 
entre e populacion general. 


E resultado di e analisis a 
revela cu e participantenan 
cu diabetes cu no tabata bou 
control, tabatin 19% mas 
chens di experiencia dismi- 
nucion cognitivo, disminu- 
cion di memoria, y funcion 
di ehecucion, compara cu 
participantenan di mesun 
edad cu no tin diabetes. 

Kiermen, e investigadonan 
a splica, participantenan cu 
nan diabetes ta mal controla 
ta experiencia disminucion 
cognitivo mas o menos 5 aña 
mas trempan cu personanan 
di mesun edad, pero cu ta sa- 
ludabel. 

E team a haya cu e partici- 
pantenan cu diabetes contro- 
la of cu prediabetes, ta na mas 
riesgo di disminucion cogni- 
tivo compara cu hendenan 
saludabel di e mesun edad, a 
pesar cu e riesgo entre e pop- 
ulacion aki tabata mas chikito 
cu entre loke a descubri entre 
e participantenan cu diabetes 
cu no tabata controla. 

Come bon y haci eherci- 
cio 

Masha hopi hende tin dia- 


betes of prediabetes. Segun 
Selvin, e descubrimento di e 
team ta enfatisa e importan- 
cia di controla diabetes, por 
medio di ehercicio, control 
di peso y un dieta saludabel. 

E1 a añadi: “E les ta cu pa 
tin un cerebro saludabel ora 
cu bo tin 70 aña, bo mester 
come saludabel y haci eherci- 
cio ora cu bo tin 50 aña. Tin 
un disminucion cognitivo 
substancial asocia cu diabe- 
tes, prediabetes y control di 
glucose malo den hendenan 
cu diabetes. Y nos sa con pa 
preveni of atrasa e disminu- 
cion asocia cu diabetes.” 

Aruba 

Na Aruba nos tin relativa- 
mente hopi persona cu dia- 
betes. E causa principal ta 
e manera di come y biba. 
Aunke tin hopi enfasis riba 
prevencion (come saludabel 
y movecion) por mira na e 
efectonan cu ainda diabetes 
ta keda un problema grandi. 
Siman pasa Imsan a informa 
por ehemplo cu e cantidad di 
pashent cu mester dialisis pa 
motibo di diabetes, ta sigui 
crece y den un forma lihe.Q 

Fundacion Consumidor Arubano Solidario (CAS): 


OPINIOHISa 

Cambio: t’ey of no t’ey! 


ORANJESTAD - Funda- 
cion Consumidor Aru- 
bano Solidario (CAS) ta 
trece dilanti e siguiente 
reflexion: 

Nos ta bibando momentonan 
di cambio. Tin cambio cu ta 
beneficia nos y otronan cu ta 
wordo crea cu e meta pa per- 
cura pa evita hustamente e 
cambionan cu lo pone hende 
y bida na prome luga. Claro 


cu den esaki ta importante 
defmi e cambionan necesa- 
rio pa logra un mundo miho; 
cambionan cu ta implica ad- 
elanto, progreso y desaroyo 
di e hende. 

Defmitivamente esaki No ta 
simplemente un cambio di 
color berde pa cora of geel. 
Tampoco ta cambio di cami- 
sa of bachi, of di auto of di 
television. Tur momento tin 


cambio; tur cos ta cambia den 
bida. Ta den e tipo di cambio 
cu nos kier ta radica e futuro 
di humanidad; un mundo 
unda balornan di hende y 
bida ta na prome luga y cu 
ta garantisa un desaroyo sos- 
tenibel. 

Pa cambionan ta duradero 
no ta depende di rey of reina, 
president o ministro presi- 
dent, tampoco di dictador of 


parlamento. Pa ta duradero, 
e cambionan mester ta acepta 
y sosteni pa cada un di nos, 
esey kiermen cu nos mes 
tambe ta parti di e cambion- 
an. Nos forma di pensa, nos 
forma di actua, nos forma di 
come, nos forma di consumi 
y na prome luga nos forma di 
trata otro, lo mester ta cuadra 
cu e balornan cu nos ta kere 
aden! E cambio ta depende 
di e rol cu cada un di nos ta 

te na Bo cas of oficina. 

asumi den bida diario den 
nos sociedad. 

Esaki ta nifica cu nos lo mes- 
ter determina kico realmente 
ta di balor pa nos y pone 
principionan cu ta garantisa 
cu no ta balota, ni desvia pa 
ningun motibo for di esaki- 
nan. Alabes esaki ta nifica cu 
nos lo mester ta alerta - acti- 
vo - spierto tur momento pa 
señala peligernan y tur mo- 
mento dispuesto pa tuma pa- 
sonan pa neutralisa esakinan. 

Ta necesario pa e rol di con- 
sumidor cambia for di uno 
pasivo pa uno activo y par- 
ticipativo. Cada un di nos 
mester evita di keda manso 
y tuma posicion concreto y 
dinamico den tur asunto cu 
ta afectanos balornan. No ta 
algo facil, o miho bisa ta algo 
sumamente dificil. 

Atrabes di tempo e trahado/ 
consumidor a organisa su 
mes pa trece cambio den 
cooperativa, den sindicato 
y den organisacion di con- 
sumido. Por cierto e aña aki 
Aruba tin tres sindicato cu 
ta recorda di a pasa cerca di 
Abraham; Seppa cu a cumpli 
75 aña y FTA y STA ambos a 
cumpli 50 aña di existencia. 

Fundacion CAS na 2015 lo 
cumpli 25 aña. Den cuadro 
di esaki, pero pusha mas ain- 
da pa e desaroyonan cu ta ob- 
liga tur organisacion cu kier 
como cambio, crea un socie- 
dad husto, ta necesario y ob- 
ligatorio pa evalua profundo 
si ta funcionando dirigi den e 
direccion pa logra cambio.Q 



Dl NOS E TA! 

Atrobe a tira un 
persona na San Nicolas 


SAN NICOLAS - Dia- 
domingo madruga San 
Nicolas a conoce su di dos 
tiramento den menos cu 1 
siman. 

E biaha aki esaki a tuma luga 
den caya principal, pafo di e 
bar Chesterfield. 

E victima a keda herida di e 
tironan y ambulance a hiba e 


persona cu urgencia pa hos- 
pital. E motibo no ta conoci 
pero den prensa a sali cu e 
victima ta un persona ino- 
cente y esun cu a tira tabata 
envolvi den un bringamento 
dilanti e bar. Siman pasa dia- 
mars personanan descon- 
oci a tira un hoben na Dr. 
Schaepmanstraat.Q 




Atraco riba Domino’s Pizza 


ORANJESTAD - Dos persona 
arma cu candela a atraca Domi- 
no’s Pizza diasabra madruga. E 
luga tabata den cera cu dos tra- 
hado femenino paden. 


Ambos a wordo menasa, maltrata y 
mara. Un di nan a haya un herida na 
cabes. E atracadonan a bay cu placa, 
den otro prensa ta papia di un suma di 


6000 florin pero esaki Bon Dia Aruba 
no a logra di haya confirma. Tampoco 
ta mucho cla con e dos trahado a logra 
los nan mes; ta bisa cu un conocido 
a pasa y a haya nan den e situacion 


asina. Te ayera anochi cu Bon Dia 
Aruba sa polis no a logra di pone man 
riba e atracadonan y ta sigui investiga 
e caso. Den pasado e luga di pizza ta- 
bata victima di atraco caba. □ 


Hoben gravemente 
herida 




ORANJESTAD - Un cacho a sali su dilanti 
pero e hoben masculino riba scooter no por a 
stop y e consecuencia tabata grave peye ani- 
mal. 


E accidente aki a sosode diasabra pa mas o menos 
7or anochi riba caminda grandi na Meiveld. 

E hoben a keda herida gravemente y e cacho a muri 
na sitio. Te awor tin e informacion cu e hoben ta- 


bata core cu un velocidad hopi halto. E tabata un 
helm bisti pero sinembargo a dal su cabes hopi 
duro cu a causa un trauma grandi. 

Momento a yega hospital el a wordo opera y awor 
ta keda interna den cuido intensivo. Q 


































Control riba luganan di come y bebe: 


RIBA CAYAI™ 

A cera luga y haya trahado ilegal 




ORANJESTAD - E con- 
trol di autoridadnan riba 
diferente luganan di come 
y bebe den Oranjestad 
y bisindario a resulta cu 
mester cera varios luga. 

E controla ta den man di 
diferente departamento cu ta 
controla riba higiena y varios 
permisonan. Cinco luga a 
wordo cera na total cu no a 
cumpli cu ley. Te awor tin 4 
nomber conoci: La Granja, 
Pizza Pizza, Yolo Yoghurt y 
Ponton Restaurant. 

Durante control a haya 6 
hende ilegal tambe trahando 


sin permiso. Polis a detene e 
personanan aki y a hiba nan 
pa Warda Nos Costa. Perso- 
nanan cu no tabata tin carchi 
berde (permiso di Departa- 
mento di Salud cu ta obliga- 
torio pa por traha den restau- 
rant) a wordo pidi pabandona 
e luga y regla na documento. 
Bon Dia Aruba lo busca mas 
informacion riba kico entre 
otro a haya durante e control 
aki. 

E aña aki e autoridadnan a 
intensiva e control riba e lu- 
ganan di cuminda y pa 2015 
tin e plan pa sigui aumenta e 
tipo di control aki.Q 



Containers pa Fin di Aña den B0 Bario! 

ARUBA TOURISM AUTHORITY y SERLIMAR ta ofrecebo un manera facil, 
GRATIS y RESPONSABEL pa deshaci di GROFVUIL! 


DIADOMINGO 
HdiDECEMBER 
ex-Lucky Store 

San Nicolas \ 8am - 2pm 

Haci uzo di Milieustraatpa bo limpiesa di Fin diAña. 
Hunto nos ta haci B0 Bario y NOS Isla limpi! 

Pa mas informacion yama SERLIMAR na 524-5080 of pasa na nos PARADERA y SAN NICOLAS BRANCH. 


Q 

Ywráj ATllM finyil 


,, * 

Jl\c 

SERLIMAR 

PASA LAGA BO AVISO Dl LOKE BO KIER BENDE 
HUUB, ETC NA OFICINA Dl BON DIA ABUBA 
WESTSTBAAT #22 OF MANDA BO AlflSO VIA 
EMAIL NA: micliael.arends@cspnv.com 



PERSONAL GRATIS MAX 20 PALABRA - TA ACEPTA AVISO FOR 


■ IMiliMMHiTiTiTCI 


TA BENDE 

Matanan di fruta, sorsaka, 
mango, papaya, tambe 
motorcycle (scooter) 2007 
bon condicion Corchon 
queen size. 

Tel: 569-0125 


TA BENDE 

Dell Laptop Ultrabook 16" inch 
bou di garantia te Augustus 
2015 Prijs Afl. 1200,- yama pa 
mas informacion 

Tel: 745-5550 


LES Dl 

L AN DAIVIENTO 

Priva of den grupo, mucha di 
3 aña bai ariba. Nos ta 
prepara mucha pa tur 
diploma. Profesional 
den e ramo. Pa mas info. 
Tel: 594-9069 


TA BENDE 

Caribbean Spiny Lobsters na 
prijs di wholesale. 

Live lobsters, Whole 
Lobsters, Lobster Tails 
Jumbo Shrimps head on 
Weekly deliveries 
Tel: 562-5859 


TA HUUR 

Bar/Restaurant bon situa na 
San Nicolas equipa y cla pa 
opera. Tel: 568-5333 


SERVIGIO 

RUBLIGO 

Señora Peruana ta ofrece pa 
hasi cas limpi of pa strika 
paña. Tel: 567-0479 


SERVICIO 

RUBLIGO 

Ta buscando un hogar nobo 
cu hopi amor pa 2 puppies 
hopi tutu mes cu mester di 
cuido y atencion, y nos tin 4 
pushi chikito y lief cu tambe 
ta en busca di un hogar nobo 
Tel: 565-5761 (Whatsapp) 


TA BENDE 

Un Snack Shop pa Afl. 9000,- 
Pa mas informacion 

Tel: 593-8182 


TA BENDE 

4 cashi di paña (bon prijs) 

1 cacho fila brasilera (6 luna). 
Pa mas informacion 

Tel: 561-7112 


TA BENDE 

l-phone 4S 16GB open phone 
black nobo pa Afl. 500,- cu 
case. Pa mas informacion 

Tel: 745-5550 


TA BENDE 

Ganga un Eton Vipper 70cc 
aña 2000, bon condicion pa 
Afl. 2500,- discutibel. 

Pa mas informacion 

Tel: 732-0697 


SERVIGIO 

PUBLIGA 

Señora cu firma liber ta 
ofrece pa haci oficina 
of cas limpi. 

Pa mas informacion 

Tel: 568-2806 


TA BENDE 

Suzuki Baleno 2000, body 
den bon condicion, jega start 
y bay cune, tire nobo. As is 
where is. Afl. 2.300,- 
Pa mas informacion 
Tel: 563-7049 


TA BENDE 

Un Suzuki Swift VVT 2009, 
std, cu airco den bon 
condicion. Pa mas 
informacion 

Tel: 594-1015 


TA BENDE 

Suzuki Esteem 2004, 
Afl. 1.500 (as is where is). 
Pa mas informacion 

Tel: 641-4612 


TA BENDE 

Ayaca di calidad Afl. 6,50 pa 
un. Cu pica y sin pica. 
Haci bo pedido na 

Tel: 594-2852 


PORGH SALE 

Diasabra 29 November di 
9:00 am pa 2:00pm 
Brusca #24 
(patras di EPB Hato) 
Muebles, cortina, articulonan 
di cas y articulonan di baby 


TA DUNA LES 

Les di hulandes y papiamento 
pa mucha di kleuter, Basic 
school. Yama despues di 2’or. 
Pa mas informacion 

Tel: 592-5090 / 583-7381 


TA BENDE 

Un Delco Honda powermate 
8750W, 125/240V gasoline 8 
Gallon 13hr running time. 
Pa mas informacion 
Prijs Afl. 2000,= 

Tel: 594-1985 


SERVICIO 

PUBLIGO 

Nos ta fura tur tipo di 
muebles y nos lo laga 
nan manera nobo back. 

Tel: 5621199 / 5921252. 


SERVIGIO 

PUBLIGO 

Ta duna credit di 10 luna. 
Ta fura y spuit tur tipo di 
muebles. Palm Beach #5, 
dilanti Subway. 

Tel: 593-2655 / 742-5853 


TA BENDE 

Un UV light clarifiers 
filter NOBO! 

Ta mata algi y bacteria. 
Bon pa purifika awa di kas 
y/of Vis pond. 

Prijs Awg. 325 o.b.o. 
Tel: 7321104 


TA BENDE 

GANGA-GANGA-GANGA 
Ta bende gordura ora bo 
cumpra 3 saco di 50 Ibs na 
Afl. 9 bo ta haya 4 saco y ora 
bo cumpra 9 bo ta haya 12 
saco di gorduro. 

Pa mas informacion 
Tel: 564-4456 


TA HUUR 

Apartment na Sabana Basora 
semi muebla pa 1 of 2 
persona max no kids or pets. 
Coriente apart plus 
1 luna borg. 

Pa mas infomacion 
Tel: 594-9069 - 569-0125 


SERVIGIO 

PUBLIGO 

Ta duna servicio pa baña y 
cuida hende grandi na as y 
tambe laba herida. 

Pa mas informacion 

Tel: 748-5818 


SERVIGIO 

PUBLIGO 

Pa huiswerk begeleiding y 
bijles den area di Pos chiquito 
entre 4 - 6or pm 

Tel: 593-7784 


TA BENDE 

Un cashi paña di 3 porta pa 
Afl. 300,- y un stoel recliner 
pa Afl. 600,- 

Tel: 568-3185 


SERVIGIO 

PUBLIGO 

Ta duna servicio pa baña y 
cuida hende grandi nas cas y 
tambe laba herida. 

Tel: 748-3306 


TA BENDE 

Instruments musical 
pa forma banda musical 
Prijsnan ta discutibel. 

Tel: 594-5025 


PROBECHA 

Cargamento nobo a yega cu 
prijs special na Leonisa na 
Piedra Plat 50-C Dialuna pa 
diabierna 9.00'or pa 18.00'or 
Diasabra 10.00'or pa 14.00'or 
Tel: 587-0725 
Cel: 592-2308 


TA BENDE 

Pa mucha, hopi sorto di coi 
hunga, buki, y muchu mas. 
Nobo y uza, bon pa créche. Y 
tin pa give away. 

Tel: 7350737 


TA BENDE 

Patriot Mag Drive NOBO! 
MD1200-1200GPH 
Koi Pond & Waterfall 
Pump. Awg. 295 o.b.o. 
Pa mas informacion 
Tel: 732-1104 


TA BENDE 

2 motor y porta “Raynor” pa 
garage cu 2 remote controle 
di garage. Pa mas 
informacion 

Tel: 592-6635 


SERVIGIO 

PUBLIGO 

Nos ta traha cura, drecha 
muraya, verf cas y dak, 
pleister den temporada di 
Nov. y Dec. Pa mas 
informacion 
Tel: 564-3588 


SERVIGIO 

PUBLIGO 

Pa hasi cas limpi y pa 
strika pa mitar dia. 
Pa mas informacion 

Tel: 743-5966 


TA BENDE 

BBQ Griir'made In 
Aruba"duradero, Tipo "bari" 
Afl.275,-/cylindro cu tapa 
pa Afl.250,- 

Tel: 593-8182 


Advertorial 


RBC cu donacion na Stichting Wit Gele Kruis 


ORANJESTAD - Reci- 
entemente RBC a haci 
un donacion na Stichting 
Wit Gele Kruis pa yuda cu 
e trabounan valioso cu e 
Stichting ta eherce. 


Pa celebra nan 55 aña di exis- 
tencia na Aruba, Stichting Wit 
Gele Kruis lo inverti den eki- 
po pa facilita bida di su pash- 
entnan y halsa e nivel di cuido 


ainda mas. 

Ademas di duna cuido na 
pashent, Stichting Wit Gele 
Kruis ta sigui cu su programa 
di conscientisacion na comu- 


FOR RENT 

Mainstreet 


Situa Cerca M; 


Suitable For: Boutique/Retail - 

Restaurant - Office 


1 

1 Tel: 582-4609 



nidad pa promove un bida 
salud pa tur hende. 

RBC ta sostene e filosofia aki 
y a haci un donacion pa por 
realisa e diferente proyec- 
tonan. 

Sr. Pierre Rafmi, Country 
Manager, a haci entrega di e 
cheque na representantenan 
di Stichting Wit Gele Kruis 

Cu e donacion aki, RBC ta 
inverti den nos comunidad 
y alabes ta reconoce e trabou 
valioso cu e organisacion aki 


ta eherciendo pa e ultimo 55 
añanan. Gerencia di RBC ta 
contento di por a contribui 
pa garantisa sostenibilidad di 
un organisacion asina impor- 
tante. 

“RBC ta contento di por duna 
bek na nos comunidad pa 
medio di Stichting Wit Gele 
Kruis sigur si considerando 
cuanto persona ta beneficia 
di e servicio cu e organisa- 
cion ta brinda na henter nos 
poblacion” - segun Sr. Pierre 
Rafmi.Q 

Cu profundo dolor den noscurazon- 
nos ta anunciaFayecimentodi : 
Esposo, Tata, Welo, Ruman: 



Cesar Enrique De 
Leon Ezaiga 

*30-10-1950 - ^05-12-2014 

na nomber di su: 

Esposa: Carmen Ras De Leon 

Su yuinan: Zulmira De Leon y Manoj 
Sabnani Arcelys De Leon y David Lar- 
ez, Marcos y Lina De Leon Medina 
Alexander Hassel 

Nietonan: Sahil, Sneha, Suraj Sabnani 
Evander, Joshua Larez Kevin, Nico- 
laas, Alejandra, Melani De Leon 

Manerayui: Ciro y Rocio Ras y yuinan 
Darly y Ryan Werleman y yuinan 

Su rumanna Aruba: Blanca Margaritha 
(Margo) De Leon vd Ochoa 

Su rumannanna Venezuela: fArman- 
do y fVirginia De Leon y fam Ligia 
y fModesto VasquesDe Leon y fam 
Carmen y Victor Zerpa y fam Hector y 
Mercedes De Leon y fam Lesbia y Al- 
fredo Limongsi y fam Rafael Y Marisol 
De Leon y fam Raymundo De Leon 
Su mira De Leon y Cipriano Arana y 
fam. 

Su cunanan y swanan na Aruba; 

Maria y Miguel Werleman y fam Igna- 
cio y FilomenaRas y fam Pedro y Car- 
men Ras y fam Eusebio y FransiscaRas 
Jlsidro Ras Juan y Gloria Ras y fam 
RufmoRas y Fam 

Manera Mama: Catrin Hernandez 

Di su yiunan, sobrinonan ys obrinan- 
an, comernan y compernan, ihanan y di 
masf amilia: De Leon, Ras,Sabnani, Lare 
z,Medina,Hassell,Werleman,Jacobs,M 
ercado, Morales,Kelly,Vrolijk,Maduro, 
Geerman,Nunez, Becera, Ramchan- 
dani, Hernandez. 

Na Venezuela: 

De Leon,Vasques,Eizaga,Ochoa,Zerpa 
,Limongi, Arana,Hinojosa. 

Y coleganan di Doushar N.V 
YFamia di Sams N.V 
YVGTAruba 

Nos ta pidi disculpa si por a lubidaal- 
gun persona 

Acto di entiero lo wordoa nuncia- 
despues 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa”. 

Salmo: 23 

Cu inmenso dolor na nos curazon nos ta anun- 
cia cu a bay drumi den braza di señor: 



Seferina Donata- 
van der Biezen 

Mihor conoci como: “Chepeni” 
★08-11-1929 f03-12-2014 

Na nomber di su: 

Esposo: Marco Donata 

Su yuinan: Isidro y esposa Aida Donata-Kros- 
endijk, David y esposa Judith Donata-Wever, 
Ronny y esposa Ruthmila Donata-Granadillo, 
Michael y esposa Carmen Donata-Gonzalez 

Manera un yui: Tina V/d Biezen 

Nieta y nietonan: Angella y Richard Flane- 

gin-Donata, Aylward y Danielle Donata 

-Ruizendaal, Quillan Donata, Luizanne y Mar- 

vin Stamper -Donata, Lysandra y Jean-Carlo 

Reyes-Donata, Rachell Donata 

Manera nieta y nietonan : Alexis Chaljub y 

famia, Elaine Geerman y famia, Edgar Maduro, 

Edson Maduro 

Su ex suegra : Mariana Geerman y famia 
Subisanietay bisanietonan : Riangela, Riangelo, 
Naomi, Brayden, Jordan, Ryzon, Noah, Jeaun, 
f Tyler, Clifton, Jayton 

Su rumannan: JSr LodowijkV/d Biezen y famia 
f Sra Rosa de Lima Donata -V/d Biezen y famia 
f Sra Hermelina Maldonado V/d Biezen y famia 
tSr Efigenio V/d Biezen y famia 
f Sra Lucia Koolman - V/d Biezen y famia 
f Sr Hypolito V/d Biezen y famia 
f Sra Iginia V/d Biezen 

Su swa y cuñanan: Sr Luis Beltran Donata y 

esposa Maria y famia 
f Sra Rosa V/d Biezen - Donata y famia 
f Sra Iginia Donata y famia 
f Sra Andrea Jansen - Donata y famia 
f Sra Setervilia Franken - Donata y famia 
f Sr Dominico Donata y famia 
f Sr Marcelo Donata y famia 
f Sr Teodor Donata y famia 
E bon amigonan di cas mescos cu yui: Glenroy 
Lake, Remi Flanegien, Frans Hart 
Su sobrina y sobrinonan,primo y primanan, 
su ihanan, bisiñanan, amigo y conocidonan, su 
comer y compernan, y demas famia Donata, V/d 
Biezen, Jansen, Maldonado, Koolman, Madu- 
ro, Helder, Kwartz, Ras, Franken, Rozenberg, 
Robert, Krosendijk, Flanegien, Wever, Ho- 
evertsz, Ruizendaal, Granadillo, Kock, Reyes, 
Stamper,Gonzalez. 

Ta invita pa e acto di entiero cual lo tuma lugar 
dialuna 8 di december 2014 pa 4’or di atardi na 
misa Santa Filomena na Paradera, despues lo 
sali pa Santana catolico Pastoor Kraanwinkel na 
Paradera. E restonan di nos defunto lo ta reposa 
for di 2’or di merdia den misa. 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 

E ta hibami na awa trankil, 

Pa mi bolbe haña forsa”. 

Salmo: 23 

Cu inmenso dolor na nos curason, pero conforme cu bolun- 
tad di Dios, nos ta anuncia fayecimento di: 



Maximo Everardo Kelly 

Mihor conoci como “ Wewe “ 


★16-12-1952 f 07-12-2014 

Ta invita pa asisiti na e acto di entiero cual lo tuma lugar di- 
aranson 10 di december 2014 na Aurora Funeral Home di 
2’or pa 4’or di atardi, despues lo Sali pa Santana central na 
Sabana Basora. 

Adres pa condolencia: Aurora Funeral Home, diamars 9 di 
december 2014 di 7’or pa 9’or di anochi 



&VemerdenmG aM/ 


Con hrfid-l pwn? pprg KKironnfJ- OTi vfjlgmwJ rtnl VQftQT 
pslkipsmos 13 OespwJids da nmjstrg madiV' 

flf/tlf/riftr- 

Rl.idnh.r Mortirwj. 

Hijas Bl*dlmlr Mumhio. 

Dc-liH du CJtli*u Mufui!-i y riimilil. 

htt-rrii.i moei ( FAmilLimi, jrniyo-t y L-inocidu-t- l-h 

Afiitut CaLMnbii, Eiiidoi UnidM y E-tp.iriH. 

Cerçmonia de despedida se reelixera en la 
Iglesia de Fatima dc Dakota cl dia Lunes 8 
de Oiciembre 2014 , desde las 2 de la tarde 
con ura Sanlo Eucaristia a las 4 dc la 
terde. 

Las condoiencias se recibiran el dia 
Sabado 6 dc Dicicmbrc 2014 por la noclic 
en la Funeraria Aurora desde las 7 de la 
nochc hasta las 9 pm. 

“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa”. 

Salmo: 23 

A fallece christianamente: 



Sra. Elsira Johanna Geerman 

mihor conoci como Rina 
Nace: Na Corsou Maart 8 1963 
Fayece na Aruba Dec 6 2014 

Na nomber di su yiunan: 

Cecilia Santos Rasmijn 
Elsira Santos Perez y Felipe Perez 
Humphrey Odor y Gonzalo Restrepo 
Eneida Odor Barros y Jorge Barros 

Manera yiu: Hildehard Colina , Mimi Williams 
Na nomber di su nieto- y nietanan: 

Michelle Rasmijn, Sharin, Rasmijn, Franchesco Sapuana, 
Dr. Gregory Rasmijn, Veronica Perez, Joshua Mirjah, 
Jahmir Mirjah, Giulliano Rasmijn, Giorgo Sapuana, An- 
gelique Barros, Anabella Barros 

Bisanieto- y bisanietanan: 

Kimberly, Kaylyn, Rizzianna, Rizzo, Daniel David 

Su rumanan: 

Eleonora Geerman Wix 
Elizabeth Geerman 
Gladys Geerman Habibe 
Helen Abdul Hamid Youfsufzai 
Elna Abdul Hamid 
Elsa Abdul Hamid 
Andries Abdul Hamid 

Na nomber di su sobrino- y sobrinanan na Aruba, Cor- 
sow, Hulanda y Canada 

Su prima- y primonan 

Manera ruman: Mirian Elias Rasmijn, Maria Boekhoudt, 
Emiliana Kelly Lacle 

Demas famia y conocirnan: 

Geerman, Santos, Odor, Rasmijn, Perez, Barros, Wix, Co- 
lina, Habibe Abdul Hamid, Dolzon, Ho Kang You, Mo- 
rales, Samson, Diaz, Stoter, Williams, Mirjah, Boekhoudt, 
Pimienta, Figaroa, Tromp, Marquez, Croes, Lacle, Kelly, 
Dabian, Martis, Stewart, Sapuana, Restrepo, Kock, Chris- 
tina, Orman. 

Ta invita pa e acto di entiero cual lo tuma luga, diamars 9 
di december 2014 na Misa Pro-Cathedral San Francisco 
na Playa. 

E restonan mortal lo ta reposa for di 2 ? or pa 4 ? or na Misa, 
despues lo sali pa Santana Catolico na Playa. 

Adres pa condolencia: Aurora Funeral Home, dialuna 8 di 
december 2014 di 7’or pa 9’or di anochi 

Disculpa si nos por a lubida un of otro famia den nos 
tristesa. 


Celebrando Hanukkah 


ORANJESTAD - Cu Ha- 
nukkah yegando aki poco 
dia, e comunidad Hudiu 
di Oranjestad ta organ- 
isando un celebracion pu- 
blico na Paseo Herencia 


na Palm Beach, riba dia- 
domingo 21 di december. 

E luznan di e Menorah lo 
wordo cendi, sigui pa e sto- 
ria di e dia di fiesta y un pro- 


grama artistico. Esaki ta pa 
corda tur esunnan interesa 
cu e festival di Alegria & Luz, 
Hanukkah, ta tuma luga di 
dia 16 di december pa dia 23 
di december. 

E cendemento di luz di e 
Menorah lo tuma luga tur 
anochi durante e dianan di 
fiesta, pa 7’or di anochi, na 
Beth Israel Synagogue na 
Oranjestad. Riba diamars, 
16 di december e prome bela 
lo wordo cendi, sigui pa un 
cena di potluck di Hanuk- 
kah, y pa e di 5 bela, riba 
diasabra, 20 di december, e 
sinagoog lo tene e festival di 
alegriay luz, canto Sufganyot 
y Latkes di Batata. 

Como un culminacion di 
festividad pa e siman di fi- 
esta riba diadomingo, 21 di 
december, un cendemento 
publico di e bela di Meno- 
rah lo tuma luga di 6pm pa 
7pm na Paseo Herencia. 

Beth Israel synagogue ta invi- 
ta bo cordialmente pa partici- 
pa den un of tur evento y ac- 
tividad na e congregacion.Q 

Recauda 
fondo pa 
Bernadina 
Growell 

ORANJESTAD - Dia- 
domingo 14 december 
comision Bernadina 
Growell ta organisando 
un actividad familiar pa 
recauda fondo. Orario lo 
ta desde 11:00 am te 5:00 
pm. 

Lo tin bendemento di cum- 
inda y mercado di obranan di 
man pa Pasco, tambe otro ar- 
ticulonan. Ta bende carchi di 
cuminda di bacalou y galiña 
stoba cerca miembronan di e 
comision. Por yama na 733- 
6007, 560-6173 y 593-4411 
pa reserva carchi di cuminda 
of pa mas informacion pa 
bende obranan di Pasco. 
Comision Bernadina Grow- 
ell e aña aki a sigui cu trabou- 
nan di mantencion na cas de- 
funto Bernadina. Den e cas 
aki tin ainda tur pertenencia 
di e defunto y ta di impor- 
tancia pa mantene y conserva 
esakinan. Pa es motibo aki ta 
pidi cooperacion di nos hen- 
denan pa sostene e comision 
cu un contribucion pa un 
bon causa. Bin pasa un rato 
agradabel y alabes di e forma 
aki duna bo contribucion. 
Lo tin un of mas agrupacion 
musical cu lo deleita publico 
cu bunita composicionnan y 
cancionnan.Q 


Mi kier alaba Bo, Señor, di henter mi curazon. ” 

Salmo 9:1 

Cu honda pena pero conforme cu boluntad di Dios, nos ta 
anuncia fayecimento inespera di: 

Rita Loefstop 

22 mei 1936 - 7 december 2014 
Acto di entiero lo wordo anuncia despues. 


“ Señor ta mi wardador, mi n’ tin falta di nada; 

Den cunucu di yerba berde, E ta ponemi sosega. 

E ta hibami na awa tranquil, pa mi bolbe haña forsa.” 

Salmo 23:1,2,3 

Cu inmenso tristeza na nos curazon, nos ta participa fayec- 
imento inespera di: 



Johannes B. Maduro 

21 augustus 1939 - 5 december 2014 
Acto di entiero lo wordo anuncia despues. 


Invitacion 



Sr. Marco Isaias van der Linde 

Nos kier invita tur famia, conocir, bisiña, amigo pa dos 
misa cu lo tuma 

dialuna dia 8 di December pa 7 or di anochi na misa di 
savaneta. Diamars dia 9 decemeber na kapel di alto vista 

pa 5or 

Boso presencia lo ta altamente aprecia. 

FREETOWN, Sierra Le- 
one (AP) - Otro dokter 
di Sierra Leone a fayece a 
causa di Ebola, e ta e di 10 
pa perde su bida na man 
di e malesa aki, asina un 
oficial di salud a bisa dia- 
domingo. 

Dr. Aiah Solomon Konoyei- 
ma a fayece diasabra, segun 
Chief Medical Officer Dr. 
Brima Kargbo. Su morto a 
bin un dia despues cu 2 otro 
dokter a fayece di Ebola, po- 
niendo empasis riba e per- 
dida grandi di trahadonan 
den cuido medico, a causa di 
Ebola. 

Konoyeima tabata traha na 
un hospital di mucha na e 
capital, y a test positivo pa 
Ebola mas o menos 2 siman 
pasa. E1 a wordo trata na cen- 


tro di tratamento di Ebola 
Hastings, cual su personal ta 
consisti exclusivamente pa 
personal medico di Sierra 
Leone, compara cu otro uni- 
dadnan di tratamento, cual 
ta wordo dirigi pa organi- 
sacionnan internacional of 
ta emplea algun trahadonan 
stranhero. 

Pasobra Ebola ta wordo 
transmiti pa likido di curpa di 
hende malo of morto, tin bi- 
aha ta yam’e, e malesa di cui- 
dadonan. Algun cien trahado 
di cuido medico a keda in- 
fecta durante e epidemia aki. 
Te awo, 17.500 hende a wor- 
do infecta, mayoria na Guin- 
ea, Liberia y Sierra Leone. Di 
nan, 6.200 a perde nan bida. 
Actualmente e ta plamando 
mas lihe na Sierra Leone. □ 


KLM ta 
busca 

pasaheronan 
pega na 
St. Maarten 


ta fayece di Ebola 


Di 10 dokter di Sierra Leone 


SCHIPHOL - KLM a 
manda un avion bashi pa 
St. Maarten, pa busca 380 
pasahero, cu desde diabi- 
erna ultimo, ta wardando 
nan vuelo. 


E avion lo bula cu 380 pasa- 
hero pa Corsou. Un parti 
di e pasaheronan lo baha na 
Corsou. Mientras cu otro 
pasahero lo subi, pa e avion 
bula bek pa Schiphol cu 380 
pasaheo. 

Ta spera cu e vuelo KL9865 
lo baha na Schiphol dialuna 
mainta. 

Vocero di KLM a laga sa cu 
e pasaheronan no por a sali 
di St. Maarten desde diabi- 
erna, a causa di problemanan 
tecnico. Pa e reparacion di e 
avion, mester trece material 
di Europa. Tambe e repara- 


cion ta durando mas di loke a 
premira. P’esey KLM a dicidi 
di manda un avion bashi pa 
busca e pasaheronan.Q 

Protesta ta bira violento 



NEW YORK (AP) - Un 
protesta na California a 
bira violento, ora cu mani- 
festantenan a kibra ben- 
tananan y a tira cos riba 
polis. 

Na henter e pais demostra- 
cionnan a continua, relaciona 
cu gran hurado na New York 
City su decision pa no acusa 
un agente policial oficial- 
mente, den e caso di morto 
causa pa un chokehold, di un 
homber color scur. 

Vocero di departamento di 
polis di Berkeley, Jenn Coats 
a bisa cu a pluma varios ne- 
goshi y 2 agente policial a 
keda herida, ora cu un grupo 
cu a separa di e demostra- 
cion pacifico, diasabra anochi 
na e ciudad na California. E 
manifestantenan a tira piedra, 
bloki, boter y otro obhetonan 
riba e agentenan policial, cau- 
sando daño na algun auto di 
polis. 

Pa diadomingo trempan, a 
aresta por lo menos 6 hende, 
Coast a bisa. 

Miles di demostrante a pro- 
testa na manera pacifico na 
New York y otro caminda, 


desde e anuncio diaranson, 
cu gran hurado lo no husga 
e agente policial blanco, den 
e morto di Eric Garner, un 
homber color scur, cu tabata 
bisa over y over “mi no por 
hala rosea!” mientras cu e ta- 
bata wordo aresta pa bende 
sigaria los. E aresto a wordo 
graba. 

E decision a bin despues cu 
na Ferguson, Missouri, gran 
hurado a dicidi di no husga 
un agente policial blanco den 
e tiramento fatal di Michael 
Brown, un hoben di 18 aña 
cu no tabata arma. 


Reaccion famia 

E viuda y mama di Garner 
tabata masha conmovi pa e 
echo cu e demostracionnan 
tabata sin violencia. 

“Ta bunita pa wak con e mul- 
titud ta eyfo,” mama di Eric 
Garner, Gwen Carr a bisa. 
Garner su viuda, Esaw Gar- 
ner, a bis cu el a mira e de- 
mostrantenan di su aparta- 
mento y a bisa su yiu homber, 
“Mira cuanto amor bo tata ta 
hayando.” 

Agentenan a bisa cu e re- 
accion na e decision a laga 
un nan cu un sintimento di 


traicion y demonisacion. 
“Agentenan policial ta sinti 
manera a tira nan bou di bus,” 
Patrick Lynch, president di 
sindicato di polis a bisa. 

A1 Sharton tabata hunto cu 
famia Garner na momento cu 
a pone un krans na e luga di 
e incidente na Staten Island, 
caminda Garner a perde su 
bida den un confrontacion cu 
a cuminsa ora cu polis a purba 
arest’e, dia 17 di juli ultimo. 

Mas protesta 

Protestanan a sigui na New 
York pa di 4 dia consecutivo, 
cu varios hende drumi abou 
na Grand Central Terminal y 
tambe nan a marcha den tien- 
danan na Times Square. No 
tabatin niun reporte di aresto. 


Tabatin protesta na Philadel- 
phia, Chicago, Miami, Las 
Vegas y varios otro ciudad 
tambe. 

Na Seattle, algun cien hende a 
marcha den centro di ciudad, 
direccion warda principal di 
polis. Autoridadnan a bisa 
un grupo cu a separa for di e 
grupo principal di manifes- 
tante a purba subi un caminda 
principal. Polis a bisa cu algun 
manifestante a riba piedra riba 
algun agente. Shete hende a 
keda deteni. 

Sharpton a anuncia plannan 
pa marcha na Washington, 
D.C. diasabra awo, pa protes- 
ta e morto di Garner, Brown 
y otronan, y pa pone presion 
pa cambio na nivel federal.Q 




CflSINO RNP iHOPJ 



30TH ANNIVERSARY 
CELEBRATION 

NOVEMBER 24 - DECEMBER 19, 2014 



Win a share of AWG 30,000 in InstantCredit! 

Drowings every Fridoy starting ot 9pm. Prizes increase each week! 

Grand Prize Drawing Friday, December 19 

Eorn entri&s doil/ wilh sbt ond tobb ploy, 

IL .. 



November 23: lstAWG 1,250 | 2nd AWG /50 | 3rdAWG 500 
DecemberOS: IsiAWG 7,500 | ?nri AWG 1,500 |3rdAWG 1.000 


Deiember 12: lstAWG3J50 | 2rtdAWG 7,750 | 3rdAWG 1,000 
Deiefflher 19: IstAWG 7,500 | 2nd AWG 5,000 | Mm 7,500 



CASINO AND SHOPS 


Gpen dcily 1 Oam to 4om * J.f. Irausquin BLvd #47 
533,5000 * cosi niDolhomb rc .coim 
























Ultimo campeonato Taekwondo 


^esa jmgi miH 4 



Tiésto nominado Grammy 

PANORAMA SOCIAL 


Sinterklaas di bishita na Iris Speelschool 




Sinterklaas y su Piet- 
nan tabata den e bario 
di Paradera y bishita e 
muchanan di Iris Speel- 
school. Den un celebra- 
cion grandi, e alumnonan, 
mayornan y docentenan a 
ricibi Sinterklaas y su Pi- 
etnan. Mirando cu tur e 



muchanan a haci bon mu- 
cha e aña aki, ningun di 
nan no a bay Spaña! 

E atardi aki a wordo bon an- 
ima cu musica, baile y canto. 
Na fmal e muchanan a ricibi 



nan regalo y saco di man- 
gel di Sinterklaas. Sinterk- 
laas a priminti e muchanan 
cu otro aña e lo pasa bishita 
nan atrobe hunto cu su 
PietnanQ 

Baseball categoria 11/12 aña 

Rockets Inter Island Transport contra Blueclaws 


Diasabra e weganan di baseball 
a continua riba tereno di Centro 
di Bario Ayo (Grasshoppers). E 
pitcher habrido pa Blueclaws ta- 
bata Jeandrick Croes, mientra cu 
pa Rockets: AdrionLacle a habri 
e partido. 

Den cabes di prome inning Rockets 
ta bay ariba 2-0 cu hitnan di Rudsiar 
Ras y AdrionLacle y ta coy un careda 
mas den cabes di tres inning pa haci 
e score 3-0 pero den bom di inning 
Blueclaws ta reacciona y ta probecha 


di algun eror di Rockets pa corta ben- 
taha 3-2. 

Den cabes di inning number cinco 
Rockets ta haci e score 4-2 cu ayudo 
di par di base por bola y un fly cortico 
cu ta cay net patras di e shortstop ca- 
minda e shortstop Kevin Kelly ta bay 
tras di e bala y sambuya pero e bala ta 
dal na su punta di glove y cay pa hit. 

Den bom di 5 inning e muchanan 
di Blueclaws ta reacciona atrobe y 
ta score 5 careda probechando di un 
eror di Rockets y un bunita doblete 


cu base yen di Jeandrick v/d Biezen 
pa haci e score 4-7.Den cabes di seis 
inning Rockets ta menasa atrobe y 
ta haci e wega preta probechando di 
algun eror di Blueclaws y cu hitnan 
oportuno ta haci e wega 6-7 pero aki- 
nan e hobencita Ilajay Tromp cu a 
drenta releva Jeandrick Croes den e 
inning anterior ta mantene su enfoke 
y cu tremendo pitcheo ta seya e wega 
pa Blueclaws 6-7 

Score final 

Blueclaws: 7 careda 4 hit y 3 eror 


Rockets : 6 careda 6 hit y 3 eror 

Miho batiadonan pa Blueclaws: 

Ilajay Tromp di 2-1 
Mitchel Ekmeyer di 2-1 
Jeandrick v/d Biezen di 2-1 
JeandrickCroes di 3-1 

Pa Rockets: 

Danovick Carolina 3-2 
Rudsiar Ras di 3-1 
AdrionLacle di 3-1 
Dison Dos Santos 2-1 
Kwin Florencio 2- !□ 


Baseball categoria 15-16 aña 

Blueclaws ta dal Marlins na liña 


ORANJESTAD- Den 
weekend e weganan di 
baseball a continua den 
diferente categoria. Bon 
Dia Aruba a ricibi e relato 
pero e informacion no ta- 
bata completo pa locual 
ta trata e score final. 

Den e categoria di base- 
ball aki Blueclaws a pega e 
muchanan di Milton Croes 


na liña. Blueclaws a bay cu e 
triunfo. 

Miho Batiado pa Blueclaws 
tabata : Albert Pop 4-2 Gil- 
lian Wernet 4-2 Raidell Mu- 
ñoz 4-2 Jaidwick Tromp 5-2 
y Anthony Lacle 3-1 
Pitcher ganado: Gillian Wer- 
net 

Pa Marlins : Anthony Figa- 



roa 3-2 y Endry Brito 5-3 
Pitcher perdedo ta Anthony 

FigaroaQ 




Brazil Taekwondo 

“Tur cos ta cla pa e Cena di Pasco” 




Diahuebs anochi e miem- 
bronan di Brazil Tae- 
kwondo Stichting hunto 
cu e boluntarionan a bin 
atende na un reunion cu 
15 punto di agenda y un 
di e puntonan tabata si lo 
scoge un directiva nobo si 
of no. Tur hende presente 
a dicidi unanimamente 
pa sigui cu e directiva cu 
tin actual. 

Tambe a menciona cu e di- 
rectiva actual a traha masha 
hopi mes e aña aki y a or- 
ganisa casi tur luna car wash 
y BBQ pa a asina recauda 
fondo pa cubri tur e gas- 
tonan. Jervis Lowe kende ta e 
vice presidente a bisa tambe 
cu awor por papia di un di- 
rectiva hopi mas activo. Asi- 
na cada un di e miembronan 
y boluntarionan a keda men- 
ciona cu tur cos ta bayendo 
bon. Jeritza Arends kende ta 
e tesorero tambe a menciona 


cu el a siña hopi haciendo e 
administracion completo di 
Brazil Taekwondo Sticht- 
ing, danki na e programa di 
Quick Books na unda cu tur 
cos ta bon administra te na 2 
cen moda di bisa y tur cos ta 
cuadra semper bay. Alberto 
Klabér a keda encarga cu e re- 
galonan cu lo wordo entrega 
e dia di e cena pe e atletanan 
cu a wordo invita, tambe tin 


algun premionan cu a wordo 
cumpra pa sorpresa di e dia 
anochi aki. 

Clifford Rasmijn kende ta e 
coach lo trece su lista di pre- 
mio pa e atletanan di Brazil 
Taekwondo Stichting kend- 
enan a destaca mas e aña aki 
den cada categoria y tambe e 
atleta di aña 2014. E premio 
maximo pa prensa ta e pre- 
mio mas grandi cu ta bay tin 


e dia anochi aki y ta bay pa 
e Medio di Prensa cu a sali e 
ganado absoluto y cu ta algo 
unico. 

Dia 10 di December ta bay 
tin un otro reunion pa asina 
cuminsa pone tur cos cla pa 
aña 2015 y determina ken- 
denan tur ta bayendo Suri- 
nam. Tambe a papia cu les 
lo sigui durante e vakantie 


pa esunnan cu ta preparando 
pa Open USA y e team di 
TK5 kendenan ta bayendo 
Surinam dia 27 di Februari 
hunto cu e ganado di Prensa. 
For di diasabra por haya kal- 
ender di 2015. E lote di 3000 
kalender a caba y a laga print 
mil so mas, e biaha aki, spe- 
cialmente pa esunnan cu ta 
bende pa bay na e training di 
2015.□ 

Ultimo campeonato nacional 
Taekwondo 


Exitoso participacion di 
Crotalus Taekwondo 



SAN NICOLAS- Diasabra ultimo Mas- 
ter Eric Barry di San Nicolas Taekwon- 
do Center a cera e afia deportivo di Tae- 
kwondo cu e ultimo campeonato nacio- 
nal di afia 2014. 


Brazil Taekwondo Stichting a participa cu 19 
atleta di cual 7 a wordo selecta pa Clifford 
Rasmijn pa asina nan bringa pa e Best Team 
Cup. E 7 atletanan di e team di “Train Hard 
Fight Smart” a demostra un biaha mas cu 
nan por haci un diferencia. E team cu a brin- 
ga pa e copa ta e siguiente atletanan: Joshua 
Klabér, Zahyon Klabér, Jourdé Klabér, Ra- 
sheed Lowe, Hakeem Lowe, Jahmani Eis- 




den y Woodler Paul. Ademas di e nomber- 
nan menciona aki riba e atletanan nobo cu 
a cuminsa Taekwondo tambe a bringa pa 
prome biaha, awor nan a sinti kico ta e parti 
di bringa Taekwondo den arena di bringa. E 
atleta nobo no a bay malo, mirando con nan 
a bringa ta mustra cu nan ta haya bon guia, 
pero ainda falta hopi mas si nan sigui den e 
direccion aki. 

Clifford Rasmijn di Brazil Taekwondo Stich- 
ting tabata contento cu e resultado, pero ai- 
nda mester pone horea pa algun atleta cu no 
ta scucha. Un pabien ta bay na Brazil Tae- 
kwondo Stichting cu nan logro.Q 

Relojes 

Pulseras 

Cadenas 

Dijes 


Nos ta graba 
tur sorto di 
articulo 
di metal 
yama of 
bishita nos 

p on ^ amosicon ^niBI ienlSurtiaofaey 
Pulseras y Baterias para Relojes 

Habri di Dialuna pa Diasabra 
9:00am pa 1:00pm y di 2;00pm - 6:00pm 

BAÇHUE 

' JOYERIA * 

tOSU'H A v VENTA 


Notintempo 

palabaySecabo 

Pañanan! 

Pasa y Laganan na: 

AQUA 

^ LAUNDRY 
Habri di Dialuna pa Diasabra 
7:30am non stop 7:30pm 
Diadomingo de 9:00am - 1:00pm 

Tel: 587 0772 


AQl A 

' L-Niim 


Tanki 

Leendert 178-A 
Tel: 587 3940 
Fax: 587 2478 
Cell 592 9055 
email: adalbertovilla@live.com 




SAN NICOLAS- Crotalus Taekwondo Center ta felici- 
ta tur e atletanan cu a participa den e reciente Campe- 
onato organisa pa San Nicolas Taekwondo riba diasa- 
bra 06 december 2014. 

Crotalus Taekwondo Center a participa cu e siguiente atle- 
tanan: 


POOL6 

Mia Ras 

Oro 

POOL 17 

Raswan Leon 

Oro 

POOL5 

Zeyna Jimenez 

Plata 

POOL7 

Mina Ras 

Plata 

POOL 10 

Karlson Peterson 

Plata 

POOL8 

Samantha Tromp 

BRONS 


Directiva di Crotalus ta yama danki na un y tur cu a haci po- 
sibel e participacion di nos atletanan special: Famia Tromp, 
Famia Leon,Marisol y Richard Ras, Karla Kock, Carlos Pe- 
terson y Michelle Chemaly. Crotalus Taekwondo Center ta 
felicita esunnan cu e logro aki y ta anuncia cu nan ta sigui 
prepara pa e proximo Campeonato. 

Crotalus Taekwondo Center ta desea tur e famia deportivo y 
comunidad en general, Bon Pasco y bon Aña 2015. 

Crotalus Taekwondo Center ta invita comunidad di Noord, 
Kudawecha pa join nos training riba diamars y diahuebs 6’or 
PM.Q 

Apertura di reunion di IOC a cuminsa e fin di siman aki 



Un plan pa overhaul We- 
ganan Olimpico ta crucial 
pa sigura e evento mundi- 
al mas grandi den deporte 
pa su relevancia den un 
mundo globalisa cu cam- 
bionan rapido, President 
di “International Olym- 
pic Committee” (IOC), 
Thomas Bach a bisa dia- 
domingo. 

Un dia prome cu e sesionnan 
di IOC vota pa e cambionan 
mas grandi pa Olimpiada pa 
algun decada. Bach ta urgi 
e miembronan pa aproba e 
40 recomendacionnan pa e 


agenda 2020, un proyecto cu 
el a inicia di biaha despues di 
a tuma e timon na september 
2013. 

“ Den nos mundo cambi- 
ando mas rapido cu nunca 
e logronan di ayera no kier- 
men nada pa awe,” Bach a 
bisa na e apertura di e sesion 
di na Monaco. 

“Logronan di awe solamente 
ta duna bo e oportunidad di 
maneha e cambionan pa ma- 
ñan. Si nos no atende cu e re- 
tonan ey akinan y awor nan 
lo dal nos masha pronto.” 

E overhaul, cu mester vota 
riba dje dialuna cu diamars, 


ta inclui cambionan riba e 
proceso di haci un oferta , 
haciendo e mas facil, mas 
barata y mas eficiente pa ciu- 
dadnan pa lansa un oferta pa 
ta sede di Olimpiada. 

Apart di e gasto multi miyo- 
nario di dollar riba schouder 
di IOC pa haci un oferta 
pa Olimpiada, e ta crea un 
periodo di consulta cu candi- 
datonan potencial prome cu 
nan haci nan oferta pa sigura 
cu ningun ciudad ta dropout 
despues di a haci un oferta.. 

E Winter Olimpiada di 2022 


a conoce cuatro abandono 
durante e proceso di ofer- 
ta, lagando Beijing y Ka- 
zakhstan’s mientras cu no 
ta localidadnan fuerte riba 
deporte di winter, como e 
unico alternativa y lagando e 
nomber di e weganan como 
un prospecto lucrativo. 

IOC tambe ta planea di trece 
mas deporte aden, subiendo 
e cantidad pasando e 28 cu 
tin actualmente, pa drenta 
den mercado nobo , mas 
audiencia y como resultado 
mas entrada. 


“E Agenda Olimpico 2020 ta 
manera un puzzel. Cada pie- 
sa , tur recomendacion , tin e 
mes un importancia” Bach a 
bisa. “Solamente ora bo pone 
tur e 40 piesanan hunto bo ta 
wak e pintura total.” 

Esun prome cu lo benefi- 
cia di e programa deportivo 
nobo aki lo ta Olimpiada di 
Tokyo 2020 , loco pa incor- 
pora baseball y softball, am- 
bos sumamente popular den 
e nacionnan Asiatico. 

Karate tambe ta un opcion cu 
ta wordo considera pa e or- 
ganisadonan Hapones. 

“Si no maneha e cambionan 
aki nos mes otro lo maneha 
nos na nan,” Bach, un aboga- 
do di profesion a bisa. “Nos 
kier ta e lider di e cambionan 
den deporte no e obheto” 
IOC ta planea tambe di set 
up un canal Olimpico digi- 
tal pa mantene e Weganan 
relevante den añanan no 
Olimpico. “Si ami lo a haci 
e speech aki den un teatro 
lo mi lo a bisa cu un smile 
ironico: Cambia of wordo 
cambia , esey ta e pregunta,” 
e Aleman a bisa.Q 



Derek Jeter no ta un hungado profesional di baseball mas 



Awor cu e ta un realidad 
tur hende mester cuminsa 
custuma cu e idea cu Jeter 
no t’ey mas riba tereno di 
baseball profesional. 

Ningun hende ta sinti esey 
mas cu e fanaticonan di Yan- 
kees, cu a dedica dos decada 
admirando posicion number 
dos y posicion number 6. 
Pero na Aruba y sigur na 
Corsou e alegria ta grandi di 
sa cu ta D-back Didi Grego- 
rius lo tuma e posicion cu 
Jeter a bay laga habri.Q 

Auto a perde control 



ORANJESTAD- Diado- 
mingo mainta un auto cu 
aparentemente velocidad 
halto a drenta e garashi di 


Fruteria Virgilio, na cru- 
sada di Weststraat cu Bo- 
liviastraat. 

Na yegada di fotografo di 


Bon Dia Aruba no mucho 
informacion a wordo duna 
tocante e accidente aki. Pero 
ora bo mira e lastronan di 
taira riba e caminda , wiel di 
auto completo benta abou y 
e auto den e cura. Personal di 
Bombero ta wak e situacion 
cu man na cabes. 

E personal di brandweer a 
cuminsa cu e trabounan nec- 
esario pa saca e chauffeur 
di den e auto. Despues cu e 
chauffeur a wordo libera di 
den e auto, personal di am- 
bulance a duna tratamento 
medico na e sitio y despues a 
transporte pa hospital. 

E habitante di e cas cu na 
momento di e impacto fuerte 


R 

RENAISSANCE® 

ARUBA RESORT & CASINO 



Let your passion for discovery become a career. 


Unearth the lesser seen. Expose the hidden gems to help 
our guests discover. Explore, uncover, share, inspire at 
Renaissance Hotels. 

Renaissance Aruba Resort & Casino has the following positions available: 

Front Ofiice Supervisor 

Required skills: 

High School graduate or Hotel Degree is a plus 
At least 3 years experience in a similar function 
Be a good team player & motivator. 

Able to work independently and with goal oriented attitude 
Dynamic and strong working ethics with fluent communication skills 
Able to work flexible hours including holidays and weekends as & when required 

Overall responsibilities & fiunction description: 

To oversee and direct all of the daily activities at the Front Desk., making sure that 
the highest levels of guest service are maintained. 

To hire, train and continually develop the staff. Ensure Front Desk personal adhere 
to the Renaissance Aruba Resort & Casino standard, policies and procedures. 
Assist the Front Offlce Manager with the goals and direction of the department. 
Constantly strive for excellence in customers service by 
coaching and counseling the staff to expectations 

We offer you: 

A career in one of Aruba’s largest and best performing tourist resorts, while our 
combination of pay and benefits are amongst the best on the island. 

Please Send DIGITAL COVER LETTER & RESUME to: 

Human Resources Department, 
email : iwilson@arubarenaissance.com 
L.G. Smith Boulevard 82, Oranjestad, Aruba. 

Telephone 297-3836000 



tabata dunando su parhanan 
cuminda den cura, a spanta 
asina hopi cu el a dal abou y 
a keda sinti malo. Teniendo 
esey na cuenta polis a pidi pa 
un ambulance mas pa atende 


cu e señora. Na fmal polis a 
confisca e vehiculo pa haci 
un investigacion mas pro- 
fundo, entre otro pa haya sa 
dicon e chauffeur a perde 
control. Q 


Taxi pirata a pasa auto 
ocasiona accidente cu 
herido 


ORANJESTAD- Diasabra 
anochi riba caminda di 
Sero Blanco pariba di EPI 
a sucede un accidente en- 
tre dos auto. Ambulance 
y polis a acudi na e sitio , 
mirando cu e informacion 
cu a drenta ta avisa cu tin 
herido. A resulta cu un 
persona femenino tabata 
levemente herida. 

Patruya a saca afo cu e Hyun- 
dai y e Ford fiesta ta bayen- 
do zuid pero e chauffeur di 


e Hyundai, cu pa colmo ta 
un taxi pirata no tabatin pa- 
senshi. E1 a core pasa e auto 
manera loco net na momen- 
to cu e Ford fiesta tabata bay 
lora na man robes. 

Ambos auto a dal contra otro 
cu e resultado cu ambos auto 
no por a core mas. 

Personal di Ambulance a 
atende cu e señora levemente 
herida y a hiba e victima 
Hospital pa atencion medico. 
E taxi pirata aki pe aña aki lo a 
ocasiona 4 accidente caba.Q 

Dama indocumenta trahando den bar 



ORANJESTAD- Diasa- 
bra anochi, Polis di bario, 
Warda Nos Costa, person- 
al di Salubridad, di Labor 
y DOW a drenta den Pon- 
ton bar. Esaki tabata un 


bishita di control. 

E control tabata tin como re- 
sultado cu nan a bin topa un 
dama Latino trahando den e 
bar. A pidi pa su documen- 


tonan pero esaki no por a 
demostra cu e tin permiso na 
ordo. Departamento di Labor 
tambe a constata cu e dama 
aki ta traha ey den y cobra y 
esaki lo pone cu e Chines lo 
haya un multa pa tin persona 
indocumenta den servicio. 

Tur e departamentonan a 
controla e luga completo y 
hasta Salubridad a controla 
wak si tur papel ta na orden 
ya cu tin un restaurant tambe 
den e luga. Sigur e Chines 
lo haya un multa pisa pa 
tin den servicio persona in- 
documenta. A hiba e dama 
indocumenta y Warda Nos 
Costa lo sigui cu e proceso di 
deportacion.Q 



Dos alumno di scol haya cu droga 

SAN NICOLAS—Polisnan ta bay na EPB San Nicolas na unda a haya droga. Na e sitio, 
Polis a papia cu e muhe H, kende ta bisa cu e ta cabesante di e scol. E1 a splica cu dos mucha 
homber a wordo atrapa cu droga riba tereno di e scol. Tur dos muchanan ta alumno di e scol 
cu ta T.T. yJ.D. E muchanan a bay boluntariamente warda cu e Polisnan. E mayornan a wordo 
poni na haltura. E droga a wordo entrega na Departamento di Narcotica. Central a wordo 
poni na haltura. Q 


Alumno ta horta bleki verf di spuit di scol 

SANTA CRUZ— Central a wordo yama pa director di EPB Santa Cruz, cu tin algo di conta. 
Na e sitio, un docente ta bisa cu e alumno H, a gaña tocante un verf di spuit. Un dia prome, 
H a wordo atende tocante su conducta na scol ora cu e tabatin un bleki verf di spuit di plata. 
E1 a bisa cu e verf ta di un otro alumno, pero a resulta cu no ta berdad. A resulta cu el a horta 
e bleki verf di den cushina di e scol. Ora cu polisnan a confronta su persona cu e berdad, el a 
admiti cu el a horta e verf di den e cushina. Polisnan a scual e debidamente. □ 


Polis ta detene homber sospechoso 

POS ABOU—Durante patruya den bisindario di Pos Abou, patruya di Noord a haya aviso, 
di un auto sospechoso, cu supuestamente a laga dos persona na un cas na haltura di Li Yuan a 
worde laga atras pa horta. E auto ta un Toyota Tercel blauw, A-59746. E auto a core direccion 
di e rotonde di Sasaki. Polisnan a mira un auto blauw Toyota Tercel coriendo direccion di 
Fantastic Garden na Bushiri. Polisnan a para e auto, y e chauffeur a resulta di ta Leandro A. E1 
a keda deteni y e auto confisca y hiba Shaba. □ 

Cachonan peligroso riba caminda publico 

BLOEMOND—Central ta manda Polisnan na Bloemond, na unda tin algun cacho peligroso. 
Na e sitio, Polisnan a bay controla y na un cas Polisnan a papia cu e homber L, kende ta bisa 
cu su cachonan a sali di den cura awe, despues cu nan a kibra e cura. L a bisa cu e ta bolbe bay 
drecha e cura. E ta bisa cu ora cu e cuminsa drecha e cura y e cachonan tende zonido, nan lo 
core bay cerca dje. Polisnan a papia cu L, pa e tene e cachonan den cura. Q 



Movecion di luz den 
ex Bushiri Hotel 



ORANJESTAD- Diasabra anochi algun persona a tuma nota 
movecion di luz ariba den e edificio di ex Bushiri Hotel. Aviso 
a cuminsa drenta na warda di polis y polis ta dirigi un patruya 
na e sitio. Patruya di Beach a presenta na e ruina y a mira un 
hende homber cu luz den man ariba y a pone baha. A resulta 
cu ta un recidivista biba den bario di Madiki. Polis a duna 
ordo pa e baha y bandona e sitio. Polis a mustra e bishitante 
cu e no ta permiti pa drenta e luga mas.Q 

Corte di Prome Instancia 


Bon Dia Aruba ta publica casonan cu lo tuma luga dia 8 di 
januari 2015. Esakinan ta casonan cu nos coresponsal lo 
atende y lo wordo publica tambe den Bon Dia Aruba. 

Mr. Hassanali Mehran: 

“Nos por mantene autonomia y integridad” 


Durante e apertura di encuentro- 
nan inicia ayera pa un Conseho 
Fiscal di Aruba, Mr. Hassanali 
Mehran tabata e persona invita 
pa duna e comentario inaugural. 

Un figura masha respeta na Aruba y 
na nivel internacional, e experto den 
economia, a reflexiona Aruba riba e 
situacion y retonan cu Aruba tin su 
dilanti. E ta kere den e creacion di 
un entidad autonomo cu e funcion 
pa guia e metanan fmanciero di pais 
nos pais. Tambe el a elogia e iniciativa 
di Gabinete Mike Eman pa introduc- 
cion di un plataforma manera ta Dia- 
logo Social. 

Binticinco aña despues di su prome 
biahe di trabou pa nos isla, Mehran 
ta bolbe forma parti di momentonan 
importante, un luho cu segun Prome 
Minister Mike Eman a indica, poco 
por tin. Manera ta conoci, Mehran 
tabata President di Banco Central di 
Aruba, como tambe di Aruba Invest- 



ment Bank den pasado. Ta logico pa e 
forma parti di e delegacion di Fondo 
Monetario Internacional cu Aruba a 
invita pa sinta hunto cu Banco Cen- 
tral y Minister di Financia y Organi- 
sacion Gubernamental, pa señala e 
structura y reglanan pa formacion di 
un Conseho Fiscal. 

Den su remarcanan, Mehran a re- 
corda con 29 aña pasa el a bin den 


un mision pa evalua si Aruba mester 
a institui su mesun Banco Central of 
keda afilia na esun di Antias. Como 
un advertencia di e tenaz di e pueblo 
Arubiano, el a menciona cu Gobi- 
erno e tempo ey a bay contra e reco- 
mendacion di IMF pa sigui forma un 
union monetario hunto cu e otro is- 
lanan den Reino. “Cu 27% di desem- 
pleo, ceramento di refmeria, tabata 
momentonan di retonan grandi cu 
Aruba a confronta bou liderazgo di 
Henny Eman,” asina e experto a in- 
dica na e sala. For di e tempo ey, IMF 
a participa den e desaroyo di Aruba y 
e meta cu a pone pa su mes. 

Danki na e cooperacion di e personal 
y recursonan di Banco Central di 
Aruba, Mr. Mehran a tuma tempo pa 
analisa tur loke a pasa den e ultimo 
29 aña di Status Aparte riba nivel fis- 
cal y monetario. Pais Aruba a conoce 
21 aña cu deficit y 7 cu surplus. “Bo 
no mester ta un matematico cu poder 
halto pa sa cu tin tres variabel basico 


den e banda fiscal... Bo tin e total di 
entrada di Gobierno, e total di gasto 
di Gobierno y despues bo tin e debe 
nacional. Si e entrada no ta den liña 
cu e gasto, bo ta mara na tin un debe 
creciente,” asina Mr. Mehran a bisa, 
splicando cu e crecemento promedio 
di debe pa aña ta di 17%. 

“E no ta nifica cu Gobierno ta del- 
egando su responsabilidad; e ta un 
asunto di representacion y democra- 
cia. Ta mi opinion cu nos por man- 
tene e autonomia y integridad di loke 
a cuminsa na 1986 y adheri na cierto 
reglanan pasobra momento a yega, 
cu pa por sostene nos desaroyo y guia 
social y metanan riba termino largo, 
mester mantene cierto disciplina den 
e futuro directo,” Mr. Mehran a bisa 
di un manera masha cla. E1 a fmalisa 
su turno gradiciendo pa e invitacion 
pa forma parti di e proceso aki y con- 
firmando su compromiso pa yuda 
bin cu e solucionnan necesario pa e 
aspiracionnan di Aruba.Q 


Minister di Financia Angel Bermudez: 

“Prome fase den e proceso di Conseho Fiscal a cuminsa” 


Diahuebs mainta den 
Renaissance Convention 
Center, varios invitado 
manera representantenan 
di Parlamento, Camara di 
Comercio (KvK), Aruba 
Trade & Industry Asso- 
ciation (ATIA) y repre- 
sentantenan di sindicato 
tabata presente na e semi- 


nario organisa pa Minis- 
terio di Financia hunto cu 
Banco Central di Aruba y 
Fondo Monetario Inter- 
nacional (IMF), tocante 
e proceso pa implementa 
un conseho fiscal na Aru- 
ba. 

Durante diahuebs mainta a 


cuminsa cu e parti introduc- 
cion, sigui pa un parti mas 
tecnico mediante tayer unda 
cu e specialistanan di IMF a 
comparti nan conocemento 
y experiencia tocante un ‘Fis- 
cal Counsel’. Ta trata aki di 
un fenomeno cu ta existi den 
30 pais rond mundo y cu 
awendia mas pais ta busca pa 


implementa pa motibo di e 
crisis global. 

E conseho fiscal aki ta un 
organo independiente cu tin 
un papel special pa supervisa, 
conseha y recomenda riba e 
desaroyonan di presupuesto 
di cada pais. Den tur e pais- 
nan cu ta conta cu un con- 
seho fiscal den actualidad no 
tin dos modelo mesun cos, 
pues esaki ta depende di vari- 
os factornan manera, eco- 
nomia, forma di Gobierno y 
comunidad entre otro. 

Segun Minister Bermudez 
debi cu no ta existi un mod- 
elo cu por wordo copia y in- 
troduci pa haci e seminario cu 
IMF na Aruba y trece cierto 
discusionnan padilanti. “Pa 
medio di un dialogo nacional 
den e tempo venidero, nos 
tin cu bay discuti cu otro y 
hunto cu e expertonan varios 
aspecto manera e normanan 
cu nos lo establece, e regla- 
mentonan, e tipo di auto- 
ridad di e organo aki, pues e 
no ta un proceso facil y sigur 
e lo tuma su debido tempo 
pa wordo implementa y han- 
cra den nos leynan”, asina e 
mandatario a informa. 

Na mes momento Minister 
Bermudez a confirma cu ya 
pa algun aña caba e idea a 
wordo planta y na momento 
cu a mandatario a bay Wash- 
ington pa e reunion anual 
di Banco Mundial y IMF e 
organisacion di e seminario 
aki ya a cuminsa basa riba 
combersacion cu tabata tin 
aña pasa y dos aña pasa cu 
Gobierno di Aruba. 

E mandatario di fmancia ta 


sigur esaki ta e momento 
oportuno pa cuminsa cu e 
discusionnan necesario du- 
rante e seminario aki pero 
mester percura pa su con- 
tinuidad. “Lo cual a tuma 
luga den e ultimo dos dianan 
aki ta un parti di un discu- 
sion lago, pero nos a inclui 
den nos presupuesto 2015 
cu otro aña nos lo institui le- 
galmente un conseho fiscal 
pa Aruba y ora nos ta asina 
leu mi ta spera cu nos lo tin 
un bista caba riba e defmi- 
cionnan di su organisacion, 
su structura, su autoridad cu 
normanan y cu asina ey en- 
trante 2016 cu e por funciona 
debidamente.” Minister di 
Financia a indica. Finalmente 
e mandatario a expresa cu 
esaki lo ta un cambio basta 
drastico pa futuro pero e ta 
uno necesario pasobra e cri- 
sis mundial ta indica cu e tar- 
ea pa mantene un disciplina 
presupuestario den actuali- 
dad ta dificil. E mandatario ta 
sigui splica cu ta existi dife- 
rente teoria pa sali for di un 
crisis economico, pues mes- 
ter por yega na un organo por 
conseha riba esey. “Manera e 
expertonan a splica, na cierto 
momento ora tin un bonanza 
economico, bo no ta gasta 
tur e entradanan cu tin pero 
mester crea reserva pa nos 
por steun riba dje. Eseynan 
ta aspectonan cu bo por bisa 
cu nos na Aruba no conoce 
awe ainda den nos sistema 
di fmancia publico pero cu 
si lo forma parti di nos siste- 
ma di fmancia publico den 
futuro”.Q 

Comision Renobacion 



Misa Santa Cruz ta yama danki pa exitoso Dia di Famia 


Diadomingo ultimo a 
tuma luga un grandioso 
Dia di Famia na Centro 
“Curason Santa Cruz” ca- 
minda publico por a gosa 
di un bunita y significa- 
tivo representacion di 
Nacemento di Niño He- 
sus pa muchanan di Cole- 
gio Laura Wernet-Paskel 
y musica maraviyoso di 
temporada di Pasco di 
“Tipico Alegre Cadushi 
Largo” bou direccion di 
Ortencia Kelly, “Streanan 
di Paz” bou direccion di 
Berta Wolf-Croes, Gaita 
“Las Unicas Fabulosas” 


bou direccion di Milly 
Hernandez y Gaita “Los 
Paranderos” bou direc- 
cion di Carlos Jacobs. 

Caha di Orgel “Nos Ambien- 
te” di Nelson Sprocky grupo 
di baile “Rosea CulturaP’ bou 
direccion di Madelin Kelly 
sin duda a engrandece e am- 
biente. 

Cushina a surpasa su mes 
cu diferente plato y cos du- 
shi delicioso casero. Mientras 
boluntarionan a stop trafico 
bendiendo rifa di auto banda 
di caminda. E Dia di Famia 


Entregamento di 
certificado na personal 
di Wit Gele Kruis 



Recientemente a tuma 
luga entregamento ofi- 
cial di certificado na e 
coleganan di cuido den 
bario cu a slaag pa e train- 
ing di “Leermeester”. 

E training aki a wordo 
duna pa docentenan di EPI. 
Den e training aki diferente 
aspecto a wordo duna, por 
ehempel, con pa duna in- 
struccion na studiante, con pa 
duna feedback, con pa motiva/ 
test/controla studiante, con 
pa trata cu problemanan, con 
pa refleha cu studiante como 


esun cu ta guia e studiante. 

Colega nan cu a slaag cu exi- 
to ta: Sandra Brown, Francis 
Bislip, Robelka Geerman, 
Rachelle Hodge, Sharrella 
Haijnes, Magaly Tromp, 
Alicia Trinidad, Ayusca 
Wernet, Matsy van Oers. 

Otro aña e otro coleganan 
di cuido den bario ta bay 
participa na e training aki. 
Pabien na e participantenan 
y hopi exito di parti di direc- 
torado y personal di Wit Gele 
Kruis.Q 


tabata un esfuerso grandi 
caminda hopi hende y gru- 
ponan di parokia y musico, 
grupo di baile y amigonan 
comerciante a duna un man 
na diferente forma pa yega na 
fondo pa por sigui cu e reno- 
bacion di Misa “Inmaculada 
Concepcion”. 

Comision Renobacion Misa 
Santa Cruz, di curason kier 


gradici un y tur pa nan sosten 
den nan iniciativa. 

Ta recorda riba di siguiente 
actividad, esta e Concierto 
di Pasco cu koornan cu lo 
tuma luga Diadomingo, dia 
7 di December 2014, for di 
7:00pm te 10:00pm, pabou 
di Misa “Inmaculada Con- 
cepcion”. Koornan parokial y 


invita lo deleita e publico cu 
musica di Pasco. Riba e dia 
aki, e Santo Sacrificio di Misa 
lo ta di 5:30pm pa 6:30pm. 

Na fmal di e evento lo saca 
ganado di e rifa di auto BYD 
2015 via tombola y clausura 
e evento cu musica di Gaita 
Los Paranderos. 

Danki cu bo presencia.Q 


General Manager 

EQ3 Furniture + Accents Aruba provides high quality furniture at 
affordable prices and tailor-made design advice. 

Do you fit our profile? 

We are currently looking for a full-time 
General Manager. This person will ensure the 
development, motivation and ongoing training 
of personnel to maximize their skill and obtain 
a profitable enterprise. Ourfuture colleague 
must have a successful track record of at least 
3 year's experience in the residential and/or 
the contract furniture industry. 

Are you are interested to join our team, email 
us your resume/CV with recent photo to 

office@the-lab.nu 

To see our store in Aruba visit us at: 

www.EQ3aruba.com or 
www.facebook.com/EQ3Aruba 

PANORAMA 


Tiésto nominado 
pa Grammy 


E dj Hulandes Tiésto tin chens pa 
gana un Grammy Award. Su re- 
mix “All Of Me” di John Legend 
a wordo nomina den e categoria 
“Remixed Recording, Non-Clas- 
sical”. 

E nominacion a wordo divulga dia- 


bierna anochi pa medio di media so- 
cial. Tiésto, ta e nomber artistico di 
Tijs Verwest .Den e categoria aki e ta 
competi cu entre otro e remix cu su 
colega Robin Schulz a traha di “Mr. 
Probz-hit Waves”. 

Continua riba Pagina 11 

E dj Aleman a haya riba Twit- 
ter felicitacion di Mr. Probz. 
Masha poco biaha un artista 
Hulandes ta gana e premio 
prestigioso aki. 

Nan ta wordo yama tambe e 
Oscar di e mundo di musica. 
Na 2011 Afrojack a sa di bay 
cu e estatua tan codicia aki, 
cu su remix di Madonna su 



Tiésto 

nominado 

Continuacion di Pagina 10 


disco “Revolver”. 

E Grammy Awards ta wordo 
otorga di 8 di februari 2015, 
den 83 categoria na Los An- 
geles. Beyoncé, Pharrell 
Williams y Sam Smith tin 
mayoria di nominacion pa e 
premio internacional di mu- 
sica: Cada un ta den lucha pa 
obtene seis Grammy’s.Q 

BISTA 


Rene Herde ’(AVP) 

“Cuadra di ley pa cuminsa fiha norma di calidad den salubridad” 



“E dos leynan aki ta parti 
di e maneho cu partido 
AVP a pidi gobierno pa 
introduci. Nan lo crea e 
condicionnan pa dokter- 
nan por traha mas protegi 
pa ley y cu mas respon- 
sabilidad pa duna cuenta 
segun ley. 

Pa pashentnan esaki ta leynan 
pa sigura cu esunnan cu ta 
duna cuido medico ta cumpli 
cu exigencianan fiha. Pa pa- 
shentnan e ta un paso impor- 
tante den mehora calidad di 
cuido medico cu nan merece 
aki na Aruba mes.” 

Awe dialuna Parlamento di 
Aruba lo trata dos ley pa sigui 
fiha normanan di calidad 
den salubridad. Mientras tur 
rond di mundo, aki na Aruba 
tambe, pashentnan ta keha 


di e calidad di cuido medico, 
ta tarea di gobierno pa sigui 
fiha normanan di calidad cu 


tur dokter, spe- 
cialista, paramed- 
ico of cualkier 
otro hende cu ta 
traha den cuido 
medico, mester 
cumpli. Pa fiha e 
normanan di cali- 
dad, gobierno ta 
uza experiencia y 
experticio di dok- 
ter y otro special- 
istanan di Aruba, 
di otro paisnan 
y di organisa- 
cionnan interna- 
cional. E control 
riba cumplimento 
cu e normanan 
aki ta den man 
di institucionnan 
medico manera 
hospital, organi- 
sacion di specialistanan y na 
departamentonan di gobi- 


erno. Pa mehora e control 
minister Alex Schwengle ta 
propone pa crea un organo pa 
inspecta/controla e trabou di 
dokternan y institucionnan 
medico. Den ultimo instan- 
cia hasta corte por wordo 
acerca pa yuda cuida calidad 
di cuido medico. 

Cuadro di ley 

E ley cu lo wordo trata ta un 
cuadro legal cu mester wordo 
yena cu normanan specifico 
pa areanan specifico di cuido 
medico. Cu tempo lo fiha 
hunto cu expertonan, pash- 
entnan, dokter y paramedi- 
conan, e normanan cu mas 
lo yuda mehora calidad den 
cuido medico y lo yuda pro- 
teha e pashentnan. Control 
lo corigi y preveni mal prac- 
tica medico y lo sigura miho 
calidad na tur pashent, rico y 


pober. 

Registro 

E otro ley cu lo trata awe ta 
e registro di medico y para- 
mediconan cu lo wordo in- 
troduci pa ley ora e ley wordo 
aproba. Si un dokter of para- 
medico cu segun ley mester 
ta registra pa por traha na 
Aruba, no ta registra, e no lo 
por traha na Aruba. 

Di e forma aki ta preveni cu 
por ehempel un hende cual- 
kier ta yega Aruba y cuminsa 
trata hende manera un dokter 
regular. 

Sin ta registra e no lo por 
traha. Na mes un momento 
e registro lo proteha esun 
cu a studia pa por practica e 
profesion y preveni cu hende 
sin estudio ta haci e trabou 
importante aki y pone bida di 
hende na peliger. Q 


Advertorial 

Aruba Bank ta rindi honor na 
e historia y herencia di Aruba 



Aruba Bank Hato tabatin 
e honor di ricibi un grupo 
di 25 persona cu tabata 
forma parti di un expedi- 
cion organisa pa Museo 
Arkeologico Aruba. 

E expedicion aki tabatin 
como meta hala atencion 
riba dos sitio di importancia 
arkeologico den cu ta parti di 
nos herencia den vecindario 
di Ayo y Tanki Flip. 

Entrega oficial di e peticion 
aki a tuma luga na Aruba 
Bank HATO y e peticion a 
wordo entrega na Minister 
Otmar Oduber. Durante di 


e ocasion special aki Sra. Na- 
taly Simmons, Miembro di 
Gerencia di Aruba Bank a 
yama bon bini na e grupo di 
invitadonan. Pa Aruba Bank 
ta un gran honor pa por rici- 
bi e grupo na e sucursal na 
Hato, pa un ocasion special, 
caminda a haci di entrega di 
un peticion di masha impor- 
tancia pa nos historia y arkeo- 
logia. 

Mester subraya cu historia di 
Aruba no ta solamente parti 
di pasado, pero tambe ta parti 
di Aruba su presente y futuro. 
Na Hato, e edificio di Aruba 
Bank HATO tin un escultura 


cu cual kier rindi honor na 
nos historia, principalmente 
na e historia di Tanki Flip. 
E construccion di e sucursal 
na Hato a cuminsa na aña 
2012, y a keda oficialmente 
habri na December 2013. Cu 
e escultura aki Aruba Bank 
kier rindi honor na e histo- 
ria, herencia y populacion di 
Aruba di antepasadonan den 
un bunita interpretacion di 
forsa y complehidad. Alabes 
Aruba Bank kier stimula y 
crea interes den nos comuni- 
dad pa cu arte y historia. 
Aruba a conoce un escultura 
espectacular for di e man- 



nan creativo di nos artista 
Arubiano, Ciro Abath, cual 
piesa tin como central, un 
escultura cu lo ta e icono cu 
ta trece hunto un expresion 
di elementonan historico y 
cultural. Un di e caracteris- 
ticanan cu a inspira Abath pa 
su diseño tabata e ubicacion 
fisico di e edificio aki, cual 
edificio ta ubica no mucho 
leu di e luga di excavacion na 
Tanki Flip, unda arkeologo- 
nan a saca diferente artefacto 
cu a yuda interpreta e bida 
di e personanan cu a biba na 
Aruba den temponan prome 
cu a conoce historia skirbi. 
Pa e motibo aki, e piesa di 
arte aki yama “Ey Cerca”! 
Basa riba discusionnan y en- 
trevistanan di Ciro Abath 
cu arkeologonan di Museo 
Arkeologico di Aruba, el a 
crea e escultura cu ta rep- 
resenta un union di forsa y 
confiansa - simbolico pa e 
industria bankero y elemen- 
tonan arkeologico - como 
testimonio bibo di nos histo- 
ria. E piesa ta consisti di in- 
terpretacionnan di un instru- 
mento pre- colombino, esta 


e hacha di piedra; y un base 
di reis masivo cu tin struc- 
tura y forma deriva y inspira 
pa e palo di Fofoti. E hacha ta 
representa e spirito di trabao 
y creatividad di e hende; e 
reisnan ta conecta e escultura 
na e vloer, representando e 
relacionnan cultural y his- 
torico lora den otro. 

Na e base di e escultura, 
meymey di e reisnan por 
observa e forma di un urna 
di entiero, como tambe un 
lagadishi, un decoracion di 
bahada di solo. Riba e hacha 
mes tin diferente simbolo 
pre-colombino. Reconocibel 
ta aki un shoco y un dori y 
mas, cual ta laga pa cada per- 
sona mes busca y observa 
den e escultura. 

Aruba Bank ta masha con- 
tento di por duna aportacion 
na nos cultura y nos herencia 
formando parti di un ocasion 
asina bunita manera tabata e 
expedicion arkeologico aki, 
cual expedicion tabata tin 
como meta pa e 2 sitionan 
arkeologico nan na Ayo y 
Tanki Flip bay riba e lista di 
monumentonan protegi. Q 










POUTICO 




DIALUNA 8 DECEMBER 2014 


Desiree de Sousa - Croes(AVP) 

"Contento cu e areglo di pago 
flexibel cu DUO ta ofrece “ 



Tur esunnan cu a studia 
na Hulanda, sea antes 
cu IBG of ultimo añan- 
an cu DUO sa cu stu- 
dia por ta hopi costoso. 

No solamente e suma mes 
cu a presta durante e estu- 
dio, pero tambe e interes y 
despues cu e debe wordo pasa 
pa deurwaarder, e boet y gas- 
tonan administrativo ta bira 
dado momento dificil pa paga. 
Un debe di estudio cu na 
principio por mustra pagabel, 
por bira un berdadero dolor 
di cabes pa hopi ex studiante. 

Un bes cu un hoben bolbe 
bek Aruba, cu su diploma 
y tin ora hasta cu experien- 
cia di trabou, e ta drenta un 
otro fase den su bida: forma 
famia y reestablece, cuminsa 
cu su prome trabou. E paga- 
mento di debe di estudio, 
sigur ora yiunan nace, ta bay 
na un di dos nivel. Tin otro 
prioridadnan, y asina rapi- 
damente un debe di estudio, 
por bira un problema di es- 
tudio. Si pa cualkier mo- 


tibo e ex studiante no por 
cumpli cu e pago di su debe 
di estudio, dado momento lo 
forma dos tipo di debe for di 
e debe original: un debe di 
pago atrasa y e debe regular. 
Tin ora ta paga e debe atrasa 
prome via deurwaarder y ta 
kere cu e debe total lo baha, 
pero mientrastanto e debe 
regular lo gewoon sigui subi. 

Despues cu pa basta tempo 
tanto miembronan di Par- 
lamento, como Minister di 
Enseñansa, a haci esfuerso pa 
nos ex- studiantenan haya un 
poco rosea pa loke ta e pago 
di nan debe di estudio, por- 
fin a logra un areglo di pago 
pa tur ex- studiante di loke 
antes tabata Antias y Aruba. 

E areglo di pago aki ta conta pa 
un solo biaha, pues ta impor- 
tante pa esunnan cu kier haci 
uzo di dje, pa haci un peti- 
cion pa por haya un proposi- 
cion personal di pago di 
DUO. Un proposicion per- 
sonal ta depende di e entrada 
y e poder cu e ex studiante tin 


pa paga e debe di estudio bek. 
E areglo di pago den corto 
ta encera cu ex studiantenan 
ta haya riba nan peticion un 
areglo di pago di DUO pa 
cada persona segun nan en- 
trada y nan capacidad di pago. 
E capacidad di pago lo wor- 
do calcula segun normanan 
Hulandes. Si e capacidad di 
pago aki ta resulta di ta 0, e 
ex studiante por lo pronto 
no mester paga e debe bek. 

Cada aña lo bolbe controla e 
capacidad di pago. E cobransa 
via deurwaarder ta wordo para 
y e atraso di pago (e debe na 
deurwaarder tambe) lowordo 
poni hunto cu e debe regular. 

Ora e capacidad di paga di e 
ex studiante pasa 0, lo traha 
un areglo di pago personal 
pa e ex studiante cu lo core 
pa maximo 15 aña. Si na fi- 
nal, e ex studiante ainda tin 
un debe esaki lo wordo an- 
ula. Esaki semper y cuando 
e ex studiante paga loke e 
mester paga e minimo cu 
e mester paga fielmente. 


Si na momento cu calcula e 
capacidad di pago di un ex 
studiante, esaki ta riba 0, anto 
e ora lo traha un proposi- 
cion di pago personal pa 3 
aña. Ora e ex- studiante bay 
di acuerdo cu e proposicion 
di pago personal, lo para 
tur interes y otro gastonan. 

Den e prome 3 añanan e ex 
studiante lo paga riba su re- 
traso di debe mientras cu riba 
e debe regular no ta obliga di 
paga. No lo cobra mas interes 
ni gasto riba e debe regular. Si 
despues di 3 aña ainda e stu- 
diante debe riba su atraso, es- 


aki ta wordo poni hunto cu su 
debe regular. Hunto lo forma 
un debe nobo, un solo suma. 
E ex- studiante lo tin maximo 
15 aña pa paga e debe aki. Si 
na fmal e ex studiante a paga 
fielmente, pero ainda a keda 
un debe, un asina yama rest- 
schuld, esaki lo wordo anu- 
la. Pa mas informacion por 
bay riba e website di DUO, 
of via antillen@duo.nl Un 
danki special ta bay pa e per- 
sona cu a cuminsa cu henter 
e lucha pa ex studiantenan 
na Corsou y a inspira nos aki 
pa nos sigui su pasonan, se- 
ñora Marilyn Alcala Walle.Q 



Rene Herde’(AVP) 

Bon iniciativa di gobierno pa traha 
un conseho fiscal 


Minister di Financia sr. An- 
gel Bermudez a invita algun 
top experto di Fondo Mon- 
etario Internacional(IMF) pa 
bin traha cu expertonan di 
Banco Central di Aruba, riba 
un institucion independiente 
pa conseho, guia, evalua y si 
mester yuda corigi e maneho 
financiero di gobierno den fu- 
turo. 

Esaki ta un bon decision sin mas. 
Pero mas cu esey e ta demostra 
un determinacion cla pa sigui 
cambia fmancia publico di Aruba 
di paden y pa mantene sano den 
futuro. E no ta un decision politi- 
camente popular. Hende lo por 
bisa cu gobierno no por controla 
su mes. Pero expertonan a splica 
ta cuanto pais rond di mundo, 
chikito y grandi, rico y no rico, 
cu ya a crea un institucion pa 
haci e trabou aki den nan pais. 
E exito di e institucion cu den 
hopi pais yama un Conseho Fis- 
cal, ta varia. Den paisnan grandi 
manera Francia y Inglatera e no 
a funciona bon. Den otro pais- 
nan manera Canada, y Suecia si 
el a funciona hopi bon. E dife- 


rencia ta den cuanto uzo ta haci 
di e conseho y guia di un institu- 
cion independiente asina. Tanto 
Minister Presidente Mike Eman, 
como Minister di Financia Angel 
Bermudez, a mustra y argumenta 
den forma firme e importancia di 
e Conseho Fiscal pa Aruba. Nan 
ta duna confiansa den creacion 
di un instancia importante asina 
y den su influencia riba maneho 
fmanciero den futuro. 

CFT of Conseho Fiscal 

E discusion cu tin andando awor 
aki ta si Aruba mester acepta 
e CFT cu Hulanda lo kier tin 
aki mescos cu na Corsou y Sint 
Maarten, of si mester crea un pro- 
pio institucion pa Aruba mes. E 
discusion ta wordo determina pa 
un gran parti pa e pregunta di con 
independiente un Conseho Fis- 
cal lo por ta. Riba e pregunta aki 
Rene Herde’ di fraccion di AVP 
tabata tin e siguiente contesta:”E 
idea pa crea un Conseho Fiscal pa 
Aruba no ta di awor. E “Nacional 
Commission on Public Finance” 
a conseha gobierno di MEP pa 
crea esaki for di aña 2007. Esaki 
no a sosode. AVP a propone crea- 


cion di un Conseho Fiscal segun 
e modelo di IMF for di 2009. 
Hopi prome cu CFT a wordo 
crea. (2010) Pa loke ta e caracter 
independiente y totalmente los di 
influencia politico cu e Conseho 
Fiscal mester tin, nos por wak con 
organonan manera Corte di Hus- 
ticia, Ministerio Publico, Banco 
Central, Raad van Advies y Con- 
trolaria General ta funciona aki na 
Aruba. For di 1986 nan a wordo 
institui y a pesar di discusionnan 
cu tabata tin riba nan conseho y 
decisionnan, niun hende y niun 
partido ta ni pensa pa mete den e 
institucionnan aki. Nan indepen- 
dencia y profesionalismo mester 
ta sigura bou tur condicion y tur 
gobierno. Esey ta duna confiansa 
den e institucionnan aki y stabili- 
dad na nos pais. Mescos lo mester 
sosode cu e caracter di e Conseho 
Fiscal.” 

Ta intencion di minister pa e 
Conseho Fiscal aki cuminsa traha 
den careda di aña 2016. Te na e 
momento ey ta intencion di go- 
bierno di Aruba pa haci uzo di e 
secretariado di CFT di Corsou y 
Sint Maarten. □ 

Presidente di parlamento no tin contesta y miho a keda boca cera 


WILLEMSTAD - E parlamentar- 
io Amerigó Thodé di MFK a sigui 
cu su campaña contra presidente 
di parlamento Mike Franco cu 
el a acusa di ta partidario y no ta 
funciona manera mester ta. 

Den un carta di 7 pagina, cu numer- 
oso ehempel, casonan y incidente, 
Thodé a trata di ilustra y documenta 
loke e ta yama “e actitud partidista”, 
na fabor di su partido PAIS y perhu- 
dicando MFK, cu e actual presidente 
di Parlamento, Mike Franco, a bini ta 
asumi desde dia cu el a keda encarga 


cu e funcion menciona. 

“Presidencia di Parlamento ta un fun- 
cion honorabel, cu bo mester eherce 
di un manera obhetivo y neutral pa 
cu tur partido, tanto di oposicion 
como di coalicion, no obstante cu bo 
ta miembro di un cierto partido y no 
obstante ken bo gusta y ken no. 

Asina durante 60 aña e presidentenan 
di turno a haci nan trabou den pasado 
y nan a ricibi tur elogio pa esey. 

Sr. Franco conscientemente a dicidi 
pa kibra cu e tradicion respetabel aki y 
a haci di presidencia un instrumento 


pa faborece su partido PAIS y pa haci 
daño na oposicion, specialmente na 
MFK. Naturalmente durante 2 aña 
cada bes MFK a protesta fuertemente 
contra e trato aki, pasobra nos mester 
por haci nos trabou di parlamentario 
den representacion di pueblo con- 
forme nos constitucion y leynan den 
nos democracia parlamentario. 

Awor pa pueblo por haya un bista to- 
tal y pa sr. Franco realisa embergadura 
y seriedad di su posicion partidista, 
nos a buta tur ehempel di sr. Franco 
su actitud negativo den un carta cerca 


otro. Y kico reaccion di sr. Franco den 
medionan di comunicacion ta? “Ami 
no ta bay reacciona mas riba e tipo di 
acusacionnan aki”. 

Wel, ta berdad cu ora un persona no 
tin argumento y contesta riba un rela- 
to bon documenta, ta miho cu e keda 
cu su boca cera, pasobra ta cosi hari so 
e por bisa. E reaccion aki di sr. Franco 
ta confirma, cu locual nos a bisa ta 
berdad y contra berdad no tin argu- 
mento. Cu su reaccion sr. Franco, sin 
cu e kier a haci esaki, a duna nos ra- 
son”, asina Thodé ta bisa. □ 


Pa negligencia relaciona cu chikungunya 

Oposicion lo presenta mocion 
di desconfiansa 


WILLEMSTAD - Oposi- 
cion lo presenta un mo- 
cion di desconfiansa 
contra minister Bernard 
Whiteman, pa e forma 
negligente cu e minister y 
su servicionan a atende e 
epidemia di chikungunya 
na Corsou. 

Te awor aki tin mas cu 12 
mil caso registra, aunke cu e 
pensamento ta cu den prac- 
tica e cantidad di caso ta mas 
halto. Si presenta e mocion 
ta di tantisimo minister den 
ultimo tempo cu ta confronta 
sea un mocion di desconfi- 
ansa of di desaprobacion. 

Awe mainta parlamento a in- 
forma, cu a fiha e reunion pa 
otro siman diahuebs pa mita 
di 10 di mainta. E reunion ta 
pidi pa e miembronan Koei- 


man y Cooper di MAN y 
Jesus-Leito di PAR. Nan a 
expresa duda den e forma cu 
a atende e desaroyonan te cu 
awor aki. Tin critica creciente 
riba e manera negligente y 
poco pro activo cu gobierno 
y su entidadnan a demostra 
den e caso aki. 

Tabatin informacion di fin 
di aña pasa, cu Corsou mes- 
ter a cuminsa prepara pa cu- 
alke eventualidad, pero no a 
dedica suficiente tension na e 
tema aki. Es mas, henter 2014 
no a haci masha te cu awor 
aki e situacion a sali comple- 
tamente for di man. 

Gravedad di e situacion ta 
manifesta den un cantidad 
di hende cu ta malo na cas 
pa algun dia, e impacto riba 


productividad laboral. Tambe 
por ehempel den enseñansa e 
impacto ta serio. 

Awe mainta a anuncia un 
campaña grandi pa atende 
cu fotonan di sangura cu ta 
plama chikungunya. Lo bay 
tin un acercamento integral 
di e problema y p’esey tabata 
presente representantenan 
di Servicio di Salud Publico, 
SOAWy Selikor. 

Director di Selikor, Wesley 
Kook a bisa awe mainta na 
radio, cu lo bay intensifica e 
recogemento di sushi grof. Ya 
a cuminsa caba dia prome di 
december ultimo cu e prome 
fase di e proyecto aki. Kook a 
haci un apelacion na tur hen- 
de pa deshaci di cria caminda 
sangura, pero tambe otro in- 
sectonan ta broei. □ 



Apertura proyecto Playa 


Marie Pampoen 

WILLEMSTAD - Min- 


ister di Desaroyo Eco- 
nomico Stanley Palm, 
hunto cu minister presi- 
dent, Ivar Asjes y repre- 
sentante di fundacion di 
desaroyo di Marie Pam- 
poen y bisindario, Adri 
Williams a haci apertura 
di e proyecto di e Playa di 
Marie Pampoen pa medio 
di devela un borchi. 

E proyecto aki ta encera, cu ta 
bay desaroya henter e area di 
e Playa di Marie Pampoen di 
e Pier te cu e cancha deport- 
ivo, cu sigur lo haci e Playa 
aki mas atractivo pa nos hen- 


denan local, pero tambe nos 
bishitantenan. 

E proyecto aki ta bay tuma 
luga den estrecho colabora- 
cion di e tres ministerionan 
cu ta Ministerio di Desaroyo 
Economico, Ministerio di 
Salubridad Publico, y Minis- 
terio di Trafico, Transporte y 
Planificacion. 

E intencion ta pa envolvi e 
habitantenan di e bario di 
Marie Pampoen den e dife- 
rente areanan di construc- 
cionnan cu tin cu tuma luga 
y despues tambe den e man- 
tencion. CTB ta encarga cu e 
coordinacion di e trabounan 
cu tin cu tuma luga.Q 


Reduccion di personal so no ta solucion pa UTS 


WILLEMSTAD - Reduc- 
cion di personal so, no ta 
e solucion pa e compania 
di telecomunicacion UTS. 

“UTS mester dedica su mes 
na su dos tareanan principal, 
cu ta na prome luga brinda 
comunidad un bon producto 
y na di dos luga ofrece e me- 
sun comunidad aki un bon 
servicio”, minister di Trafico 
y Telecomunicacion Earl Bal- 
borda a declara. 

E1 a bisa esaki relaciona cu 
e situacion fmanciero di e 
compania y discusionnan cu 
ta tumando luga riba futuro 
di e compania. 

Un punto cu tabata hopi den 
discusion e aña aki ta e hecho, 
cu kico mester bay sosode cu 
e inversionnan cu UTS a haci 
den exterior (Caribe), den un 


intento pa expande. 

No ta un secreto cu e inver- 
sionnan aki a resulta un mal 
decision. 

Un di nan ta e conoci em- 
presa Uniqa na Surnam, un 
proyecto cu a nifica perdida 
di miyones. 

Contrario na e impresion cu 
ta reina cu ta accionista (go- 
bierno) mester aproba par- 
ticipacion di UTS den otro 
compania, Balborda a splica 
cu esey no ta e caso. 

Balborda a splica cu UTS ta 
completamente autonomo 
den esey. 

Ta un decision cu gerencia ta 
tuma. Gerencia ta dicidi si ta 
cumpra of bende accion den 
un compania. Unico condi- 
cion ta cu hunta di comisario 
mester aproba esaki. 


Manera ta conoci, desde aña 
pasa tabatin un prome buelta 
di oferta pa retiro bolun- 
tario, pa reduci e cantidad di 
empleado di e compania. E 
prome buelta sin embargo no 
a produci e cantidad di retiro 
cu e compania tabata desea. 
Situacion fmanciero di UTS, 
combina cu e competencia 
cada dia mas fuerte den mun- 
do di telecomunicacion a 
pone gerencia di e compania 
a entama e trayecto pa reduci 
personal. 

Director di e compania Paul 
de Geus a anuncia cu ger- 
encia ke reduci personal di e 
compania cu 200 trahado. 

A dicidi cu ta bay un buelta di 
retiro boluntario anto si esey 
no produci e resultado desea, 
lo pasa pa retiro obligatorio. 


E buelta di retiro boluntario 
a fmalisa luna di januari cu a 
pasa. Pero, no a alcansa e can- 
tidad desea di 200 empleado. 
A yega na e cantidad di 114. 

Mester bisa di otro banda, cu 
un dje motibonan ta cu no 
ta tur empleado cu a aplica 
pa retiro boluntario a haya 
esaki tambe: tabatin un cierto 
cantidad di trahado cu no a 
haya retiro boluntario, sim- 
plemente paso nan funcion 
den e compania ta critico cu 
e empresa no por perde nan. 
Pero durante e aña aki, e dis- 
cusionnan si mester sigui 
baha e cantidad di empleado 
a sigui tuma luga. 

Den reunion di parlamento 
recientemente pa trata pre- 
supuesto 2015, parlamentario 
Sherwin Leonora a bolbe toca 


e punto di retiro na UTS. 
Minister Balborda a bisa, cu 
e no ta kere sin embargo cu 
reduccion di personal ta e 
unico remedi pa e situacion 
di e compania. 

“Laga nos weita e cosnan 
manera nan ta: e cliente cu 
yega UTS pa haya servicio 
of cumpra producto, no ta 
importa su persona cuanto 
hende ta traha na UTS. E 
producto mester ta bon, in- 
novativo, na un prijs atracti- 
vo. Mi a nota cu nos tin hopi 
bista fiha riba reduccion di 
personal como solucion pa e 
problemanan di e compania, 
pero mi ta kere cu e enfoke 
no mester ta esey. Reduci 
personal so, no ta e unico re- 
medi cu UTS tin mester”, e 
minister a afirma. □ 

Reconocemento na boluntarionan 




WILLEMSTAD - En 
conexion cu Dia Inter- 
nacional di Boluntario, 
Curaçao Cares cu sosten 
di CIBC First Caribbean 
Bank, a organisa e campa- 
ña di ‘Star Volunteer’ pa 


pone boluntarionan den 
‘spotlight’. 

Organisacionnan social, di 
deporte, di bario y otronan 
cu ta conta cu sosten di bo- 
luntarionan a nomina nan 


streanan boluntario pa ser 
distingui. Durante un atardi 
placentero den compania di 
Gobernador di Corsou, Lu- 
cille George-Wout a celebra e 
trabou importante di bolun- 
tarionan. 

Nacionnan Uni a instala 
dia 5 di december como Dia 
Internacional di Boluntario, 
un dia cu mundialmente ta 
reconoce y honra e trabou cu 
boluntarionan ta haci. 

Cu e campaña di ‘Star Vol- 
unteers’, Curaçao Cares kier 
a duna organisacionnan e 
oportunidad pa duna aten- 
cion na boluntarionan. A 
ricibi un total di 36 nomina- 
cion y por bisa cu tur nomi- 
nacion sigur ta para pa un 
strea cu ta briya. 

Un hurado di tres persona 
consistiendo di coordinado 
di Samenwerkende Fond- 
sen, Marisela Flemming, 


Plataforma nacional 
pa yuda hubentud 


WILLEMSTAD - Un 
plataforma nacional, cu 
tur organisacion cu ta 
traha na fabor di huben- 
tud, tanto di gobierno 
como esunnan no guber- 
namental pronto lo bira 
un hecho pa cuminsa 
traha na bienestar di e 
generacion hoben. 

‘Ta manera semper mi a 
bisa: laga nos stop di papia 
riba hubentud, ban papia 
awor cu hubentud”, prome 
minister Ivar Asjes a anun- 
cia ayera tardi, durante e en- 
cuentro semanal cu prensa. 
E mandatario a recorda cu 
el a anuncia e iniciativa aki 
algun luna pasa caba. 
Gobierno ke atende e prob- 
lema di hubentud cu ta cay 


den gara di e circuito crimi- 
nal cu un acercamento nobo. 
P’esey, segun prome minis- 
ter Ivar Asjes a anuncia loke 
el a yama iniciativa nacional 
pa desaroyo di hubentud, un 
acercamento caminda ta pa- 
pia cu hubentud mes. Nos 
tur tin cu traha hunto riba e 
tereno aki. 

Nos mester traha hunto 
pa atende pa confronta nos 
problemanan”, e prome 
minister a enfatisa. 

E prome mandatario a bisa 
cu tin cosnan ta sosode den 
bario, na scol y tur caminda 
cu no por mira luz di dia. 
Ciudadanonan tambe tin e 
responsabilidad pa denuncia 
esaki na un of mas instancia 
den e cadena hudicial,el a 
sostene. 


Ta den e cuadro aki e min- 
ister a anuncia un trayecto, 
den cua ta bay pone enfasis 
riba envolvimento di e ho- 
ben mes. “Hopi ta papia riba 
hubentud. Nos lo scoge un 
meta comun pa logra cu tin 
menos trahamento banda 
di otro. Pronto lo firma de- 
creto pa e por cuminsa, e 
prome minister a bisa. Lo 
bay traha un programa di 
accion pa determina e inver- 
sion cu mester haci. Mi ke 
pa tur hende compronde: 
no ta bay tin papiamento. A 
yega e momento pa cuminsa 
haci. Nos lo traha hunto den 
e plataforma aki pa garantisa 
cu tin menos trahamento 
banda di otro. Nos ke resul- 
tado mas efectivo posibel”, 
el a agrega.Q 


Directora di fundacion Jo- 
hannes Bosco sra. Roxanne 
de Leeuw y miembro di 
directiva di Curaçao Cares 
Tanyah Curiel, a evalua cada 
nominacion y a haci e esco- 
gencia final. 

Di tur nominacion a scoge 
dos persona pa duna un 
mencion honorabel. E esco- 
gencia a cay riba sra. Linuska 
Martina Bernadina pa su 
aportacion incansabel na 
bario y bisindario di Mon- 
taña y Lorain Sanchez cu ta 
un boluntario dedica cu ta 
sostene famianan na Ronald 
McDonald House hasta du- 
rante dianan di fiesta. 

Como e 3 ‘star volunteers’ di 
2014 a distingui, Ana Mid- 
delhof pa su 20 aña di servi- 
cio na grandinan di Betésda 
cual e ta cuida tur siman. E 


di dos distincion a bay na 
Jose Pinedoe como miem- 
bro di VKC, Ban Yuda Co- 
munidad y como boluntario 
activo cu tin añanan ta pasa 
yuda na hopi cas di famia. 
Finalmente a reconoce San- 
dra Hay cu durante 4 aña a 
labora di dia y anochi pa por 
recauda mas cu 2 miyon pa 
traha un edificio nobo pa Mi 
Wela, un cas digno di nos 
grandinan. 

Un danki ta bay na CIBC 
First Caribbean Bank cu 
a patrocina e campaña, e 
sponsornan di e regalonan 
y tur organisacion cu a haci 
un nominacion. Un pabien 
i gradicimento na tur bol- 
untarionan rond Corsou cu 
ta traha tur dia pa un miho 
Corsou. Q 

Sudoku BON DIA, train bo mente 

Bon bini na Sudoku Bon Dia. Riba e pagina aki nos ta brinda bo tur dia tres sudoku 
den e siguiente secuencia, Facil, Medio y Dificil. 

Pa resolve bo ta pone number den cada cuadra di tal forma cu cada rij crusa of bay 
abou tin e number un solo biaha. Tambe den cada cuadra chikito compara cu esun 
mas grandi tambe tin e numbernan 1 te cu 9. E number tampoco no por ripiti den 
e cuadra chikito. Trahando cu e numbernan cu tin poni caba ta yuda bo yega na e 
solucion. □ 

f 

1 1 


NA WARDA 

Oranjestad 

Dr. Algera 


911 




POLIS 

100 

POLIS 

581-1100 

ORANJESTAD 

582-4000 

NOORD 

587-0009 

STA. CRUZ 

585-4710 

SAVANETA 

584-7000 

SAN NICOLAS 

584-5000 

BRANDWEER 

115 

BRANDWEER 

582-1108 

POLIS TIPLINE 

11141 

HOSPITAL 

527-4000 

AMBULANCE 

582-1234 

SAN NICOLAS 


AMBULANCE 

584-5050 


BOTICA 

Oranjestad: OduberTel: 582-1780 
San Nicolas: Centro Medico Tel: 584-5794 


SERVICES 


INFORMATION 

SETAR 

TAXI 

TAXI-TAS 

PROF. TAXI 

TAXI D.T.S. 

SERVICE ARUBA 


118 

582-2116 

582- 5900 

587- 5900 

588- 0035 
587-2300 

583- 3232 


CRUISESHIR 

December 8 

Monarch 
AIDAIuna 



MORTUARIO 

AD Patres 584-2299 

Aurora 588-6699 

Mementomori 583-3358 

Th^ Olivp Tre^ 584-8888 

FOUNDATION 
FELLOWSHIP CLINIC 

Tel: 584-6440 

Alcoholism & Drug Addiction, 
Anonymity guaranteed 


FUNDACION 

Anti-Droga 

Aruba 

(FADA) Tel: 583-2999 

FUNDACION 
Respetami 
Teh 582-4433 _ 
Diabetic Foundation 
Arubano 
_ Teh 583-3808 _ 
Narcotics Anonymous 
Tel: 583-8989 

Foundation Amor 
pa Prohimo 

Tel: 583-3345/586-6976 

Women in Difficulties 

Foundation 

Tel: 583-5400 


Pro- Catedral San Francisco di Asis 

Cena di Pasco 


Pastoor Stanislaw ta in- 
vita Pueblo di Aruba en 
general y tur nos parokia- 
no pa duna un man y asisti 
na e Cena di Pasco, cu tin 
como meta recauda fon- 
do pa cubri gastonan di 
renobacion di misa San 
Francisco. 

E cena aki ta bay acompaña 
cu artistanan local y tin un 
costo di Fls. 75, - pa persona. 
Nos Artistanan cu ya ta con- 
tribui ta entre otro:Rondalla 
“Universo di Aruba”, Francis 
Jacobs y Sharon Rose. 

Asina ta rumannan reserva 


diasabra 20 di december, 8’or 
di anochi,despues di misa, 
nos ta invita tur nos ruman- 
nan pa bin wak con pastoor 
tambe tin talento scondi. 

E cena di Pasco ta bay tuma 
luga den hofi di Mama Maria 
(Irausquinplein 3 den cura 
di Pastorie). Carchinan ta na 
benta na Pastorie na Playa y 
na Misa cerca Mena Dake. 
Esaki ta bay ta un cena in- 
olvidabel asina ta rumannan 
pasa busca boso carchi pa 
asina bo tambe por bisa cu bo 
a contribui pa preserva nos 
Herencia. □ 

BON APPETIT • BON APPETIT • BON APPETIT • BON APPETIT • 


Frekedel di (apuiii 


Ingredientenan: 


1 Webo bati 

% cup di buscuchi soda, garna 
1/3 cup di lechi 
% theeleep di pepper blanco 
1/8 theeleep di cayenne pepper 
1 bleki 7oz di gangreuw si tin casca kite y lihe 
1 cuchara granmdi di peterselie corta chiquito 
3 cucharagrandi di azeta dushi. 




Preparacion: 



Den un komchi grandi combina e webo, buscuchi di soda, lechi mosterd, 
pepper y cayenne pepper, Drei e cangreuw y e petersalie aden. Usa mas o 
menos 1/3 cup di e mazcla aki pa forma un frekedel. Pone nan ariba un 
schaal, tapanan cu foil paper y pone nan den freezer pa por lo menos 'k ora. 
Den un wea di hero keinta e azeta pone e frekedel aden y hasanan pa 6 te 8 
minuut te ora nan bira bruin tur dos banda. Drei nan ubn biaha so. 

Ponenan riba papel di cushina y despues ariba un schaal cu lamoenchi, 

Pa 6 persona. 



Awe bo lo traha riba bo placa. E energia 
astral lo duna bo gana di drecha bo presu- 
puesto. 

Bo numbernan di awe 10, 13, 29 y 38 


Aries 


Awe bo lo ta yena cu animo. E energia astral 
ta ilumina bo humor. Bo numbernan di awe 
12, 21, 27 y 38. 



Taui 



Awe bo lo sinti cu gana di bringa. Esaki lo 
ta resultado di e energia celestial. 

Bo numbernan di awe 9, 24, 35 y 44. 


Geminis 


Awe bo lo sinti gana di sali y disfruta di 
mama naturalesa. Bo numbernan di awe 
4, 12, 22 y 36. 



Cancer 


Awe bo lo por sinti cu un poco stress. 
Bo numbernan di awe 19, 21, 27 y 33. 



Leo 


■ji j 



Awe bo lo conoce un grupo nobo di 
hende. Bo lo haci bon contacto. Bo 
numbernan di awe 11, 24, 32 y 44. 


lfirgo 



Cu e aliniacion planetario di awe bo 
lo sinti un poco tenso. Bo number- 
nan di awe 7, 14, 33 y 34. 


Libra 


Cu e influencia di e planetanan den e 
momento aki, lo bo para firme den bo 
sapatonan. 

Bo numbernan di awe 10, 30, 31 y 46. 



Scorpio 


tj 



Awe bo lo tin yen idea creativo. E 
aliniacion astral lo yena bo mente cu 
pensamento imaginario. Bo num- 
bernan di awe 5, 14, 17 y 31. 


Sagitario 


Awe bo lo comparti momento nan 
agradabel cu bo sernan keri. 

Bo numbernan di awe 2, 25, 30 y 38. 



Capr icornio 


Awe bo lo tin extra energia fisico. Cu e 
orientacion actual di dia. Bo number- 
nan di awe 1, 13, 29 y 36. 



Aquario 



Awe bo lo haya cu tur cos ta sali bon. 
Tur locual bo touch ta bira oro. Bo 
numbernan di awe 16, 25, 32 y 45. 

Macutu pa trahado 


Pa medio di e Comu- 
nicado aki, directiva di 
FTA kier a informa tur 
su miembronan cu dia 5 
di december a tuma luga 
e sorteo pa nos rifa anual 
di Macutu di Pasco. Un 
Pabien na tur e feliz gana- 
donan. 

Adhunto nos ta manda lis- 
ta di e Ganadonan. 


Tambe nos kier informa tur e 
ganadonan cu nan por cum- 
insa pasa 

busca nan Macutu di Pasco 
den siman di Dialuna padi- 
lanti durante orarionan di 
oficina desde 8:00 AM te cu 
5.:00 PM 

Directiva di FTA ta desea tur 


su miembronan y muy spe- 
cialmente e Clase 
Trahado un Feliz Pasco den 
Union Familiar y cu nos bon 
Señor 

drama su Bendicion riba cada 
un di boso nan pa un Bon 
Aña 2015.□ 


LISTA Dl GANADORNAN Dl RIFA MAKUTU Dl PASCU - FTA 2014 


# 

Empresa 

Nomber 

Adres 

1 

Albo Aruba 

Robert Marcelin Geerman 

Bushiri 172 

2 

Bohama Aruba 

Eric V. Croes 

Barcadera 23 

3 

TC&TC 

Rignald Juan Janga 

Sero Patrishi 232 

4 

ASA 

Edgar Arends 

Catiri 11-A 

5 

Oduber 

Eduardo Panthophlet 

Caya Guadalupe 23 

6 

Holiday Inn Hotel 

Juana MiledyFernandez Rosario 

Chuchubi 23 

7 

Holiday Inn Hotel 

Addison Bryan 

Bernhardstraat 189 

8 

Holiday Inn Hotel 

Cheryl Mc Lean 

M. van Oranjestraat 3 

9 

Occidental Hotel 

Mayra Castillo Mieses 

Valkenburg 8 

10 

Occidental Hotel 

Roderick Geerman 

Santa Cruz 118 

11 

Occidental Hotel 

Alfredo Lo 

Palm Beach 3-A 

12 

Radisson Hotel 

Anselmo Webb 

Alto Vista 156 

13 

Radisson Hotel 

Augustin Juliano Kelly 

Palm Beach 158 

14 

Radisson Hotel 

Orlando Senov Werleman 

Sero Pita 43 

15 

Manchebo Beach 

Mildred Franken 

Zumbi 9 

16 

Divi Divi Beach 

Carmen Dilia Robles Rodriquez 

Rooi Santo 51 

17 

Divi Divi Beach 

Nardat Moolchan Persaud 

Sero Pita 45-Y 

18 

Divi Divi Beach 

Randall S. Thiel 

Jan Flemming 43-C 

19 

Tamarijn Beach 

Ronald Rene Williams 

Chuchubistraat 16 

20 

Tamarijn Beach 

Doris A. Werleman Croes 

Wayaca 34 

21 

Tamarijn Beach 

Sherwin Alexander Webb 

Dr. Henriquezstr. 13 

22 

Dutch/Divi Village 

Justina Granda Bastelleros 

Sabana Basora 3 

23 

Calloway Corporation 

Paulina Jimenez Suarez 

1. Wagemakerstraat 54 

24 

Divi Phoenix 

Lito Gacusan 

Noord 96-C 

25 

Divi Golf 

Mabel Evadney Johnson 

Bernhardstraat 236-A 

26 

Aruba Beach Club 

Lisette Carrion 

Jan Flemming 8-B 

27 

Casa del Mar 

Francisca Hereria Villanueva 

Caya Saba 53 

28 

Daltime 

Volker Jurgens 

Caya Fr. Arnold 13 

29 

Divi Dasc 

Joy Claribel Farquharson 

Savaneta 475 

30 

Bucuti & Tara Resort 

Margarita Osbourne 

Weg Rooi Hundo 196 

31 

Alhambra Casino 

Alderico W. v/d Linden 

Savaneta 175-Q 

32 

Aura Casino 

Calixto Henriquez 

Pavia 6-D 

33 

BSL Laundry 

Jean-Tell M.E. Vlaun 

Brazil 11-B 

34 

Oranjestad Laundry 

Liliana Geerman 

Rooi Koochi 44 

35 

Martijn Trading 

Luis Alberto Bullon Arana 

Tanki Leendert 201-A 

36 

Kooyman Aruba NV 

Nick A. Thijsen 

Sabana Liber 62 

37 

De Wit Stores 

Julitza A. Croes Henriquez 

Papilon 111 

38 

Manrique Capriles 

Sharrisma Boekhoudt Maduro 

Pavilla 20-D 

39 

Pro Graphics NV 

Franklin Jackson 

Macuarima 99 

40 

Carex Paper 

Nolasco Thijsen 

Babijn 55 

41 

El Louvre/Witec 

Lorenzo Angela 

Shiribana 51 

42 

Ling & Sons 

Janice Buenaventura 

Paradera 34-U 

43 

Ling & Sons 

Leonella Croes 

Jamanota 13-B 

44 

Ling & Sons 

Benito Guerrero 

Papaya 2-B 

45 

RBC Bank 

Giovanni Croes 

Safir 1-A 

46 

RBC Bank 

Charissa Vrolijk Yarzagaray 

Papilon 97-A 

47 

RBC Bank 

Mevris B. Herrera Lacle 

Archimedestraat 3 


Misa di Aurora 
temporada di Pasco y 
Aña Nobo 



16 dec. S.S. di Misa 5:00 A.M. 

17 dec. S.S. diMisa5:00A.M. 

18dec. S.S. di Misa 5:00 A.M. 

19 dec. S.S. di Misa 5:00 A.M. 

6:00 EM. Celebracion Penitencial cu Confesion personal 

20 dec. S.S. diMisa 5:00 A.M. - 7:00 PM. 


KapelMadiki 6:00 P.M. 

21 dec. S.S. di Misa 5:00 A.M.- 8:00 A.M.-10:00 A.M. 


-7:00 EM 


22 dec. 

S.S. di Misa 

5:00 

23 dec. 

S.S. di Misa 

5:00 

24 dec. 

S.S. di Misa 

5:00 


A.M. 

A.M 

A.M- 7:00 EM.-12:00 A.M. 


Bispo di Pasco 

25 dec. S.S. di Misa 8:00 A.M.-10:00 A.M.-7:00 EM. 
Pasco di Nacemento 

26 dec. S.S. di Misal0:00 A.M. - 7:00 EM. 

27 dec. S.S. diMisa 7:00 EM. 

San Huan Apostel KapelMadiki 6:00 EM. 


28 dec. Fiesta di Santa Famia y Fiesta di Santo Muchanan 
inocente bendicion pa muchanan. 

S.S. di Misa 6:30 A.M-8:00 A.M.-10:00 A.M.-7:00 P.M. 

29 dec. S.S. di Misa 8:45 A.M. 

30 dec. S.S. di Misal2:00 EM. 

31 dec. S.S. diMisa 7:00 EM. - 11:30 EM. 


Bendicion Solem 

1 jan. S.S. diMisal0:00A.M-7:00EM. 
Solemnidad di Birgen Maria Mama di Dios 
4jan. Fiesta di Tres Rey S.S. di Misa 
6:30 A.M- 8:00 A.M.-10:00 A.M. -7:00 EM. 


Pastoor Stanislaw ta desea boso tur un bon Pasco y un Feliz 
aña 2015.Q 





S^bLike us on 

Facebook 


F aceboo fc .com/bondlá noli Gia 













































































DIALUNA 8 DECEMBER 


B19 | PANORAMA SOCIAL 




Club di domino “ Don Pol” ta tene 
su Cena di Pasco 


Diasabra dia 6 di decem- 
ber miembronan di Club 
di domino a bin hunto na 
La Casona. Bar & Restau- 
rant pa celebra nan cena di 
Pasco. 

E club aki su nomber a wordo 
scogi na honor di e famoso 
Don Pol cu den añanan 60 ta- 
bata core rond cu su garoshi 
di palo friu y tabata haci tur 
mucha y adulto feliz cu benta 
di palo friu of ijscream. E ta- 
bata pasa den e cayanan y ta 
bati bel. Ora muchanan tende 


team di ‘Blondies” encabesa 
pa Claudio como capitan, 
hungado y tenedo di buki, 
lo mester fmancia e cena di 
Pasco aki. 

Un bunita tradicion cu e 
Club ta mantene ta cu na tur 
torneo un of mas miembro di 
Club ta cushina pa tur miem- 
bro di e Club. Di esaki tambe 
nan ta saca nan miho coki. E 
aña aki e premio di miho coki 
a bay pa Zoilo y su panchi. 

E anochi a bay den un ambi- 
ente ameno cu dushi cumin- 
da, chistenan di dobel sinti y 
combersacion serio. 

Despues a bay saca e placa bek 
na e mashinnan di casino. □ 


e zonido ey nan ta core sali 
pa para e garoshi pa cumpra 
palo friu of ijscream. E tradi- 
cion ey practicamente a bay 
pa pasado. E team ta hunga 
practicamente tur diasabra di 
7 pa 12’or di anochi. Durante 
henter aña ta tene e record di 
weganan gana. E team cu tin 
mas wega perdi na fin di aña 
ta hiba tur miembro di club 
bay come na un restaurant. E 
gasto ta core pa su cuenta. 

E teamnan ta mescla. Pa dos 
aña consecutivo e team di 
‘Mente fotografico’ ta keda 


na e prome luga mientras cu 
e team “ Blondies” a keda 
den pos y den henter e tem- 
porada no por a acumula mas 


di 5 punto. Cinco punto ta 
e minimo di punto cu tur 
team ta ricibi na momento 
di inscripcion. Ta logico cu e 


Dushi ambiente di Pasco, Concierto 
Dominical Donny Lacle 



Masha hopi hende a 
yega diadomingo 30 di 
november,na The French 
Steakhous di Manchebo 
Beach Resort & Spa pa 
disfruta di un bunita pro- 
grama di Pasco yen di am- 
biente y alegria. 

E mainta a cuminsa cu pre- 
sentacion di Grupo los Ami- 
gos, cu ta consisti di tres 
guitaris ta: N orman Arends, 
dirigente, Ilse Tjen-A-Kwoei, 
Robert Solognier y Persey Je- 
andor cu a reemplasa e toca- 
do di maraca. Nan a compaña 
Anette Wongsosemito y Nill- 
ka Franca kendenan a canta 
diferente cantica di Pasco y 
terminando cu un Potpouri 
di Pasco. Publico a disfruta 
di un bunita presentacion. 
Na fmal e grupo a ricibi un 
Certificado di Aprecio pa nan 
presentacion. 

Durante tur concierto ta pasa 
rond un caha di glas den cua 
e bishitantenan ta haci un 
donacion. Fundacion pa Tal- 


ento Musical Donny Laclé 
ta maneha e placa aki. E aña 
aki Fundacion pa Talento 
Musical Donny Laclé a ricibi 
tambe un donacion di Car- 
los Bislip, cu ta e fondonan 
cu el a ricibi di e “Benefit 
Concert”cu el a duna na luna 
di augustus ultimo den Cas 
di Cultura. 

Den pausa Sr. Ton Kol- 
man, presidente di Fun- 
dacion pa Talento Musical 
Donny Laclé a entrega sra. 
Gina Werleman di Stichting 
Arubaanse Muziek school un 
donacion pa shete alumno 
di Arubaanse Muziek school 
haya e posibilidad pa por 
sigui cu nan lesnan di musica 
y alabes motiva nan. 

Despues a sigui un bunita 
presentacion di canticanan 
clasico di Pasco na Ingles, 
na encargo di e solistanan: 
Louella Hernandez, Angela 
Hernandez, Elizabeth Pope 
y Elizabeth Pope hunto cu 
Clyde Milliard, compaña 
riba piano pa Mayra Kock- 


Garrido. Como un ñapa 
Angela Hernandez a com- 
paña Melixa Werleman. Tur 
e solistanan a haya un Cer- 
tificado di Aprecio, menos 
Melixa, kende pa su sorpresa 
tambe a haya un donacion pa 
yuda cu su lesnan di canta- 
mento individual y den coro. 

E ultimo grupo cu a pre- 
senta ta Sandunga, un grupo 
di musico y cantante,famia 
y amigo, bou guia di Landa 
Henriquez y Isella Wernet. 
Prome shete Sandunguitas 
of Maracas, yiunan di Sand- 
unga a presenta algun cantica 
di Pasco, pa despues Sand- 
unga deleita nos cu cantica di 
Pasco y un potpouri di Agui- 
naldo. Y pa fmalisa e conci- 
ertonan a canta un tremendo 
Dande cu hasta a pone algun 
hende los e pianan. Pa 1.15 
tur hende tanto e publico 
como e musiconan a bay cas 
hopi contento despues di un 
mainta hopi dushi. 
Finalmente e organisadonan 




di Concierto Musical Donny 
Laclé kier bisa masha danki na 
tur e musiconan cu a coopera 
cu nan presentacionnan;na 
Gerencia di Manchebo 
Beach Resort &Spa y nan 
personal cu tur fm di luna ta 
sirbi e bishitantenan;Sandro 
e homber di zonido y pren- 
sa cu semper a coopera dos 
biaha pa luna publica e co- 


municadonan di prensa y 
naturalmente tambe e fiel 
bishitantenan cu tur luna ta 
presente na Manchebo. 

E siguiente concierto lo 
tuma luga riba 25 di januari 
y lo ta uno special pasobra e 
ta marca 15 aña di celebra- 
cion di Concierto Dominical 
Donny Laclé na Manchebo 
Beach Resort & SpaQ 

Cumpra “beauty” na december pa regala bo mes 


E compra “beauty” na decemberpa Pasco y tur e edi- 
cionnan cu ta nace destinapa abo resalta y briya den 
e temporada aki: productonan di makiyahe, perfume, 
tratamento di beyesa, belananperfuma...Pa regala,pa 
nan regala bo ofpa bo regala bo mes. 



Luho antiguo 

Dolce & Gabanna: E ex- 


clusivo Collector’s Edition 
ta inspira riba e monedanan 
antiguo y e color cora clasico 


y e ta consisti di algun puiro 
color di brons y un lipstick 
elegante cora. 



Muy rockera 

Yves Saint Laurent: su tas de cu- 

ero cu print de leopardo di Wild 
Make Up Palette tin cuatro sombra 
pa wowo, un rushi ros y dos balsamo 
pa lip. 


Wowonan di infarto 

Givenchy: Le Prismissime 
Yeux ta e elemento central 
di Folie de Noir, e coleccion 
maximo di Givenchy pa e 
fiestanan di e temporada. E 
palet aki cu ta recoge magia 
di Pasco, ta consisti di nuebe 
sombra preto nacara, dof of 
cu matiz cu tono blauw. 




Briyo di fiesta 

Guerlain : E perlanan aki ta aporta na abo e toke di luz pa bo 
briya durante e celebracionnan 



Puiro magico 

Estee Lauder: Shimmering Confetti Powder Compact ta 
puiro compacto cu un diseño exclusivo dorna cu esmalte y 
cristalnan di Swarosvki. 


Huñanan di oro 

Dior: E marca Fran- 
ces pa su excelencia 
a tuma masha na serio 
e asunto di briya den 
Pasco creando Dio- 
rific Vernis Golden 
Shock, un pinta huña 
sofistica cu efecto di 
top coat yena cu con- 
feti di oro pa bo man- 
nan tambe ta di fiesta. 























